Nyamannah dha' neka ryah manabi la eteremah neng kampus ternama jalur lolos ujian seleksi se ketat ban tanggungan biayannah neka la ampon etanggung kampus pribadi tor olle beasiswa bhan bhulan. Abdhina sabelummah Noro' beasiswa neka nyareh taoh kakorangan ban kalebbhian manabi norok seleksi beasiswa jariya. Salaen nyaman olle biaya dhari yayasan tor kampus jaruah, abdhina ghi' olle personal branding ghabay ngennalaghin badhan dhibi' kalaban ampon daddhi mahasiswa se sae dalam hal pendidikan tor kabadhaan neng masyarakat. Sejak kaula e taremah neng kampus Sorbhaja ka'dhinto ampon la maghabay reng seppo kaulah bangga tor senneng nengale potrena bisa asekolah tengghi. Daddhi dha' para tan tretan sadhaja tarotama lek -alek, toreh pesemangat nyareh elmonnah ghi.


Kulah lakar Lok oneng carannah daddhinsakseh neka, namong teppak kulah e bhakta soro daddhi  sakseh kecelakaan ka'dhinto rassannah ngetter ka kabbhi. Pan saponapan jughan oreng se atanyah ka kulah jareya takok eng sala maksod ban ghaduwan pamekkeran se ne ane. Anapah kadji jareya, sebab manabi daddhi sakseh ka'dhinto tanggung jawab beh tak coman neng dhunnyah bisaos, namong neng akherat mangken bhakal kodhu mertanggung jawab aghin. Pan saponapan carannah kulah sebdaddhi sakseh kecelakaan ka'dhinto melana pelaku neka wajib tanggung jawab tor senlaennah lok a maen hakim dhibik. Saenggha hal jareya tantonnah adhil neng dhalam okom, ban bisa daddhi pelajharen se areggeh.


Kake perna arassae ta' nyaman enja' mon kalakowan se kake lakone areya ekala' oreng, tape kake pegghel ka aba'en dhibi'. Ta' bisa pegghel ka oreng se ngala' kalakowanna kake. Engko' perna. Engko' arassa jha' engko' areya olle kasempadhan tape engko' ta' bisa kabbhiyaghi otaba sakabbhinna ekalako. Keng bada rassa eman ban ere marghana kalakowan se la ekaandi' oreng rowa la ta' bisa ekaandi' dhibi'. Kake bada rassa kobater keya paleng senga' engko' jha' rejhekke se bada neng kalakowan se ekala' oreng jiya lebbi nyaman ban lakona kake sateya. Engko' kadhang mekker, arapa ma' ta' engko' se olle kalakowan jiya tayya? Keng abali pole. Engko' ta' ontong neng dalem kalakowan jiya.


Sinta areh riyah andik pengumuman penteng ghebey kaluarganah. Samarenah mole dheri sakolaan. Shinta pas mole ben langsong nyandher dhe' reng tuanah. Shinta abele dhe' reng tuanah mon  e katermah ning kampus se ekaterro. Dheri ghi' kelas sittong SMA, Shinta la terro masok UI. Shinta areh riyah e bherrik pangumuman dheri ghurunah mon Shinta lolos e ka teremmah ning UI jurusen Ekonomi. Samarenah Shinta abhele dhe' reng tuanah. Reng tuanah pas bhungah dhe' Shinta. Reng tuanah Shinta pas messeh nase' ghebey syukuran kalagghu'nah ning roma. Shinta ben reng tuanah ngonjheng kaluargeh ben tatanggeh ghebey kan-ngakan syukuran polanah la lulus ning UI.


Bhellis sara ka moret se acaca karebbha dhibi' ban aherra engko' nyampat maso korse. Marghana settong na'-kana' se ramme pas sakellas bi' engko' se ecapo' dhala sakabbhinna moret reya nondu' ban ta' bangal ajhelling ka engko'. Pegghlla engko' ta' cam-nyaracam tape nengneng banmon bada se kalero jhangka' bi' engko' se ebhantengaghi. Mare jiya bi' engko' papan se epakarapak dhala pecca ban ghagghar ka baba. Na'- kana' se ngala'a papan bi' engko' ta' ebaghi, soro jha' ceng-makenceng mon teppa'en ghuruna aghighir. Bakto ate olle cellep engko' enga' jha' tang nakso reya dhu'-leddhu kapo ban bisa marogi ka oreng laen ban aba' dhibi'.


Sopajha sapeyan jago jaruah manabi nge prank oreng, kodhuna sampeyan nengale pan saponapan referensi jaruah sopajha sajhen daddhi bein manabi ngebey careta prank. Misallah ma elang hp nah tor bhareng se paleng aregghe male panik otaba ngalakoh ma elang data kantor manabi jareya nak kanak alakoh ban male eombheng sareng atasennah. Otabah cara laen se lebbhi ekstrim pole nyewa polisi otaba oreng penting se ghaduwan kakuadhen sopajha jareya panik aruah ban posang sakarebbeh dhibi'. Saenggha lok nyaman badhan kanak'eng, mela dhari jareya ankea paste a bingong sa' karebbeh dhibi'. Manabi kadhi neka kan aman lok nyakeen badhan tapeh mabingong reng laen, jhau lebbhi nyaman.


Ebakto som-osomma korona tang ana' sake' ban esambi ka Puskesmas Kecamatan Proppo Kabupaten Pamekasan. Bakto jiya panassa tengghi ban esuweb hasella negatif tape kodhu esambi ka masake'. Bakto jiya kabhuru dhuli esambi ka masake' Paru-paru Pamekasan ban bannya' oreng mate. Tang ana' ghita' epareksa langsong esaba'a e kamar kennengnganna oreng positif korona. Tang ana' etorot ban ekoca' positif korona pas ghun eberri' oksigen. Aherra bi' engko' eyalle ka masake' swasta Kusuma ban eyelleb. Hasella tang ana' Demam Berdarah,  engko' olle leggha ate polana banni korona tape ate pagghun nangis polana tang ana' bakto jiya ghi' omor tello bulan ban ghita' tao apa la sake' sara.


Oreng jheman lambek biasanah andik kep-sekep neng romanah gebey ngelaben oreng jahat, akadih pedang otabe samurai. Samurai riyah senjata se pertamanah khas deri Jepang, keng setiyah bennyak neng kennengan laen se andik pedang samurai riyah kaden neng Madhureh. Apapole mon teppak osom copet otabe oreng ngecok, makle gebey alaben oreng copet se sereng kok-nakok'en, biasanah preng lakek mekeluar senjata kiyah kaden pedang samurai makle malengah otabe oreng copet padeh takok kiyah pas buruh. Pedang samurai riyah lakar bentuk'en lanjheng, ngetelak oreng negghuk riyah bein le ngetter apapole sampe nebbes dek oreng laen ngangghuy pedang samurai riyah. Jhek cem-macem bik pedang samurai riyah, polanah benne bentuk'en tok se nakok'en senajat riyah kiyah tajem.


Neser ongghu engko` mun ngabes masalah rombu riya ta` re mare. Beremma ye se mareya. Penanganna neng Indonesia riya lambat, ben kadhang les malesan. Apapole gi` bannya` oreng se muang rombu ka songai. Iye mun ta` bannya` rombuna, mun enga` e kota raja coba` ka kennenganna rombu muangnga se sementara, gi` bannya` se ta` etangani. Bauna tagher samana-mana. Contohna e Sorbhaja. Benni pera` bau, tape ye bejhi` wa. Mun neng kota masak ye e obbhara, kan tade` tanianna. Bede tanianna kiya ye pera` cope`, mun etemmu Pamarentah setempat ye eghighiri. Bhidhe mun e dhisa bisa langsung e obbhar rombuna. Panengnga ye polusina sakone` kiya. Dhaddhi tade` se alarang.


Pendamping Keluarga Harapan (PKH) Reya kalakowan se nyaman ban gajina raja. Engko' adaftar iya ongghu dhuli ta' etarema e berkas magghi la ghenna' kabbhi koca'en la bada orenga kabbhi. Engko' la ngarep bisa andi' gaji dari kalakowan se molja ban ngarep bisa mabhunga ana'- bini kalaban dhaddhi pendamping PKH. Rentek rassana ate segghut noro' pendaftaran lako keng lako ghagghar ta' etarema. Engko' ghun bisa alako enga' biyasana, long-molong ghan sakone'. setiya reya mon ta' andi' pesse ta' eyarghai maso oreng. Neserra engko' ta' bisa dhaddhi Imam se bhaghus da' ka ana' ban bini se paleng ekaneserre se dhaddhi ghantonganna ate ban pangaleburra ate.


Pengalaman se paleng matagiren manorot kuah ghi ngamok ka patugas neng bank, melanah kulah neka bene kaom milenial se serba ngangghuy digital sadhaja. Patugas jareya manabi adhabu neka lakar la semmoh peddhis makeh kulah la ampon e jeweb sareng ka saean. Melannadh dhari jareya kulah cokop ngabesin bein oreng se kadhineka jareah dhen bedhen ka oreng ban ngalengkaen dhabunnah oreng kor asal akeccab bein ka oreng jareah. Jha' se me maseh ruah manabi atapettah ban kodhu oneng etika tor andhap melannah male oreng neka lok ngamok ban bhejik ka sampean melannah dhabuannah lok nyaman ka atennah manossah. Daddhi bik tengateh bein.


Manabi neng aghama Islam jareya badha bulan se paleng aghung jareya nyamannah bhulan Muharram ban Asyura. Kadhatengan bhulan Muharrom tor Asyura ka'dhinto lakar bannyak se nyebbut aghin bhulan larangan bhagi tradisi Jawa. Nah, elannah dhari jareya kadhatengan bhulan Muharram ka'dhinto melana lok kengeng ngalaksana aghin kabinan otaba mantan lakek binek, sonnadhen, otaba a bangun roma tor nge bor somor. Ban manabi e langgar dhabunnah bhakal e kennenge bhala' se rajeh. Namong dhari ka'dhinto budhaja jareya apon la ngadhere ke masyarakat sa enggha masyarakat engghan ngalakone hal hal jareya sopaja madhateng ka becce'an tor ka sae an ka adha'eng. Melanah manorot kulah dhibi' jareya kodhu mandheng dhari dua' aspek laennah se bisa e pandheng lebbhi jellas tor sae.


Manabi bedeh oreng se ngetterran mon e ajhek acaca otaba cak ngocak neng attas pangghung nekka rassannah jareah lakar la kodhu bisa nengale pole kabadha'annah oreng ka'dhinto. Peraaan deg degen jareya lakar la ampon cokop bisa e tengale pole ban pan saponapan oreng neka pastennah ngarassaen ban bedeh neng dhalem rencean ka'dhinto. mela dhari paneka hal se kodhu sampeyan onenge engghi ka'dhinto nengale shari pan saponapan pandengan se laen ban aneka kodhuna e ghandu' sareng oreng laen se bisa nengale ban ngarassaen hal se padeh. Mela dhari ka'dhinto jhal sampel nga jhubek in pan saponapan oreng se manorot sampeyan neka korang nga eksplorasi dhalam pan saponapan hal teppak neng attas pangghung.


Selaen jiah hedeh kiah kodhu mele sirkel otabeh cah kancah se sesuai ben beccek. Marghenah oreng lok cuma tombu bik abek eng dhibik tapeh e kennengen pengaruh deir lingkungan. Tebhenah mele kancah ben lingkungan se bhagus jiah kodhu sarah. Mon hedeh akompol bik reng oreng se sala, hedeh bisa bhein keelangan kesempaten kiah. Jhek ngarep ghebey mukkak labeng ben nyiptaaghi koneksi se kualitasseh tegghi mon hedeh akompol bik oreng se sala, bisa jiah secara personal otabeh profesional. Hedeh jiah padeh bik perusahaan se hedeh pejuangaghi. Majheu mon hedeh ngabik bektohnah hedeh neng sekitarreh reng oreng se negatif otabeh secara konstan terro ngedistrak hedeh deri tojhuen utamanah hedeh,


Mon are Sennen otaba Kemmis se dari Mekkasan entara ka Sampang kota jha' lebat e Pasar Ombhnlen bhakal lesso e jhalan. Ta' neng lebat sakale apa pole orenga kal-cengkal lako lor-nyellor. Paleng pegghel bakto la dhaghang jhuwalanna abak ngatengnga, pas bagina super nyaba' motorra ce' nga-tengngana terro eyobbharra bi' engko' motorra. Jha' reng embong lebar sara se dhala pas macet ta' neng lebat marghana sepate' bagina super se ta' dhapor jiya. Ban-saromban sara ta' ngarteyaghi ka kabada'anna oreng, salaen ban saromban karebbha dhibi' rowa se mapegghel engko' ban ta' andi' rassa neser sakale. Jha' bisa'a etorkop rowa etorkop bi' engko' kabbhi se ta' genna jiya.


Oreng madureh biasanah andik arek neng romanah. Arek riyah senjata tajem khas eandik oreng madhureh. Oreng madhureh mon atokar otabeh edinnak ekenal carok biasa ngebeh arek riyah gebey senjata ngelaben mosonah. Arek riyah aropaagih todik se bentuk'en melengkung merep kaden bulen sabit. Arek riyah tajem apapole mon sereng egengseh. Arek egebey deri besseh mon ghuk-tegghuk'en egebey deri perreng otabeh kajuh. Arek riyah bentuk'en cemmacem bedeh se kennek, seddheng sampek se rajeh. Oreng mon ngebeh arek sambih nasso lakar nakok'en kaden oreng kenneng setan terro nebbesah oreng laen. Arek riyah tajemmah padeh moso todik bisa melokah kiyah dek oreng apapole bentuk'en se melengkung deddhi gempang mon egunaaghi.


harta karu neka lakar lok sena mena jaruah e temmoen sareng oreng, melanah lakar lok dhen beden kyah. Harta karun bisa aropaaghin emas ban bharang lambannah se ghaduwan niai se larang ban lok ghampang oreng olle'en dhari jareya. Harta karun neka biasannah e sareh sareng sejarawan ban arkeolog abadhi settong elmoan ban daddhi bhareng se lakar e sareh sareng ka bannya'an oreng. Daddhi mela dhari ka'dhinto jha' dan badhan manabi sampeyan nemmoh settong benda se lok toman sampeyan onenge ban pole a neka ghaduwan nelai se sae. Sebab harta karun biasannah badha neng kennengan se mabannah toman daddhi settong kennengan kerajaan otaba ghi' teppak masa ban jhaman se jhau dhari peradhaban ke canggien.


Bekto areh minggu bedeh ke empah reng binik ajelen neng alun-alun sambil agellek ngakak ben ata careta locoh. Semarenah alen jelen reng bini’ ka empah le melleh jejen e penggir alun-alun sambih adhe-kandhe ben ngakan jejennah. Jejen se ekebelih antara laen telor gulung, cireng, cilok, batagor ben minuman es teh beng- sebeng. Reng binik mon la akompol tak lopot deri gossip se viral satiyah, apapole etambeh bede minuman ben kakanan sajen masepak reng bini’ka empah a dhe-kandhe. E tenga a dhe kandhe bede reng lakek menngejid segerombolan reng bini’ ke empah sambih aden-den padeh maso oreng ngemiss, bini’ ka empah ngejid polanah bedeh oreng se tiba-tiba dhateng mintah jejenah. Deri sakeng ngejiddeh ka empah reng bini’ langsung aberik minuman ben jejenah amargha takok ben risih, setelah e beri’ ih ternyata orang lakek tersebut gun ngeprank reng bini’ ka empah.


E bulen maret, e dimma bulen se yantos sareng kalowarga kaula, acara mantan kakak sapopo kaula. Kaula senneng manabi bada acara dha' neka, bennyak oreng , ban kalowaga akompol sadhaja. Tak abit bakto, bulen maret se edhantos le dhapak. Edimma kalowarga nyiap aghi sabhereng bhada se eghuna'aghi dhalem acara paneka. Samarena tanggal mantan neka pun la dhapakk, kaula aromasa senneng dhaddi pelayan ban persapopoan. Adhandan ka pengias se tak toman kaula alame. Acara pon emolae dhari pamokkak sampe ka panotop. Alhamdulilah acara se kaduwe' mantan lakek ban mantan binek pada senneng. Samarena acara mantan panotop sakalowarga atofoto sareng mantan lakek mantan binek.


Jin ban setan reya aslinna tako' mon pas ekatela' maso manossa. Mangkana rangrang matao sabab tako' ekatela'. Tape bannya' manossa lebbi tako' mon ngatela' jin polana robana serrem ban biyasana dhuli buru. Jin reya ta' kera mapaddhang ban se segghut mapaddhang biyasana se lebur lnyala otaba bada manussa se ekasennengnge. Keng mon aba'en tapareppek maca ayat kursi jha' pas buru. Saongghunna mon bharang alos epandheng terros bhakal buru ngocer polana tako' ka manussa. Keng polana alam alos maso alam manussa reya laen lakar ango' ta' ngatela'a sakale ma'le ta' takerjhat apa pole kake orenga ngejjhitdhan otaba andi' panyaket lemah jantung.


Shopee riyah sala sittong ecommers se bedeh ning Indonesia. E luncuraghi dhe'adheng ning taon 2015. Shopee riyah wadah online ghebey a bhelenjeh bhereng apaan bhein. Dhelem shope benyak oreng-oreng se andik toko ben ajhuelen pas daftaraghi tokonah ning shopee makle olle lebbi benyak pembeli. Benyak kiyah dheri pembeli se aghebey akun makle bisah abhelenjeh lebet shopee polanah ghempang nyareh bhereng. Shopee andik jasa pengiriman kyah nyamanah Shopee Ekspress. Selain jaga pengiriman riyah, ning shopee bedeh benyak jasa kerem se laen. Dheddih pembeli ben penjual andik benyak pelean angghuyyeh apah. Lambhek shopee benyak a berrik gratis ongkos kiirim se ma ontong ka penjual moso pembeli.


Ta` kabbhi mentalla nak kanak riya bhagus, beberapa nak kanak ye korang bhagus, dalem arte salah settongnga panengnga ghampang ngoso`an otabe minder panengnga e cokoco kancana. Ye mun nga`riya parlo peranna reng tua malae ben sbbhar ngadebbhi anakna. Dhuwaaghi anakna ma` dhaddhi anak se atena jhambar, ta` ghampang ngoso` ben kene` ate. Biasaaghi sosialisasi ben cakancana kiya se saomoran. Kontrol anakna lebat ghuruna e sakola`an. Kadhang panengnga tekanan dari ca kancana otabe ghuruna se ngoca` moreddha bisa makene` atena nak kanak. Panengnga nak kanak sateya bhidhe ben nak kanak lambe` se mentalla lebbih kuat. Panengnga lambe` odi`na kan keras, bhidhe ben sateya se kabbhi la bede.


Akadik se mareh e singgung seghilok ng jhek Islam le ngatur soal bhereng temmoan. Soal ngalak bhereng temoan, para ulama andik pendapat se dhe bhidhe soal kammah se lebbi utama: ngalak apah e torot? Imam Maliki ben Hambali andik pandhengan jhek makro hukummah ngalak otabeh mungut bhereng temmoan e jhelen otabeh e kennengan umum. Polanah kelakoan jiah bisa ngejerumusaghi ghebey manfaataghi otabeh ngakan bhereng se haram. Alasan berikutteh mereka kebeter kelalaian delm ngurus hal hal se e wejibaghi. Polanah mereka kodhu ngumumaghi bhereng temmoan jiah ben lok olle nyia nyiaaghi. Margenah jiah ngalak otabeh mungut bhereng jiah lebbi bennyak bahaya e bhendhing norotin.


Deni alakoh ning Bank la dheri 5 taon lebet. Deni terkenal moso oreng se rajen memenuhi target. Kaddheng bede bulen Deni tak ghennep target, tapeh kabenyaan bulen bisa target. Polanah semangat alaoh nyareh nasabah ben terros ghennep ka target se bedeh, ning bulen 8 akherrah deni olle penghargaan karyawan terbaik ning bulen 8. Deni cek sennengah olle penghargaan karyawan terbaik, maskeh senyatanah benni ruah tojuannah deni alakoh cek semangatdeh. Samarenah olle penghargaan ruah, Deni olle bonus pesse dheri kantorrah. Bonus ruah pas e kaghebey kan-ngakan moso anak ben bininah ning restoran barbeque. Deni cek terronah nyobak ngakan ning restoran barbeque riyah polanah ngeding maloloh dheri kancanah mon neng dhissak riyah nyaman ben mode sarah.


Begal riyah termasok terkenal neng Madhureh. Biasanah begal riyah ngecok sepeda motor andik'en oreng laen. Benne sepeda motor bein, ampo pesse, emas perhiasan apa bein. Begal riyah biasanah bedeh neng dhisah se kennengannah seppeh. Biasanah oreng begal oreng riyah lem-malem keng bedeh jughan se siang areh. Begal riyah mrenges polanah biasanah ngebeh kancah dedddhi benne kedibik'en ben ngebeh senjata tajem kaden todik, calok, arek gebey ngelaben dek oreng. Oreng begal riyah tentonah jahat polanah ngecok ben kok-nakok'en oreng, ampo kiyah sampe nyakek'en otabeh melokah dek oreng laen. Sakeng mrengessah begal riyah, ampo bereng langsung ebegiyagih dek begalah se penteng oreng jiyah slamet. Oreng begal riyah tentonah kalakowannah haram ben tak halal sama sekaleh.


Senneng yeh rassannah manabi olle undian kemennangan dhari lembaga otaba sapah bein deiyeh. melanah kulah neka toman olle hadiah undian tv digital jaruah dhari bank se eka'dhimmah neka lakaran meghebey kulah cek sennengah margha sadhajana neka bisa olleh apah se eka'areb jaruah. Pan bileh neka kulah toman ngoladhi oreng se olle undian mobil dhari hassel nabung neng bank. Ya allah Masyaallah pokok eng sampek e ghibeh nanges sakekng dhari sennengah. Kalabhan jaruah bannyak sarah oreng se daddhi termotivasi ghebey olle undian jareya saenngha rassannah lakar la maghabay senneng ongghu se tadhe' betessah. Ayoh tan tretan, manabi nabung degghik olle undian hadiah rajeh.


Pangargha'an ka'dinto menorot reng laen pola biyasa otaba ta' patot ekabhunga. Tape mongghu engko' argha sara jha' reng pangargha'anna aropa bhukte terbi'en majalah ban obang kaangghuy ghantena lesso se noles kaangghuy majalahepon. Saestona segghut noles e pan-barampan media tape senneng poko'en tolesanna terbi' sanajjan ta' ebajar. Majalah se etarema ekole'e plastik ma'le pagghun bhaghus ban ta' rosak ekeskes bakto ban jhaman. Pangargha'an jhughan amotivasi kaangghuy terros noles e majalah kasebbhut. Mangkana da' ka sakabbhinna se endi' pangasennengan noles ta' osa ngedingaghi cacana oreng polana Caca se ghun arendaaghi kita coma majhau kita dari pangargha'anna se bhakal ekaolle mon Istiqomah .


Andi lakar norok kegiatan ekstrakurikuler paskibraka se mon lateyan marenah molenah sekolaan kadeng bisa sampek malem. Jarak romanah Andi ben sekolanah cokop jeuh rah-kerah lemak belles kilometer. Teppak areh Senin jiyah, Andi mole deri sekolaan lakar pokol belluk malem margenah bedeh lateyan tambahan. Andi mole dek romanah numpak sepeda motor kedibik'en. Pas etengah jhelen se seppeh Andi e cegat soro toron bik duek oreng se muwanah lok pateh jelas eketelak. Edhissah oreng lakek jiyah mekeluar arek bik calok gebey nebbes Andi mon lok endek nyerraagih sepeda motorrah. Awallah Andi gik ngelaben, keng tanangah leh kenneng arek sampe keluar dereh diddhik, aherrah sepeda motorrah berhasil ekecok. Andi kobeter ben takok pas nelpon reng tuanah minta konek'en.


Badha oreng duh cek sennengah rapah olle kulkas sareng VCD jaruah bhakto olle undian. ban anke sempet a senalto jaruah atraksinnah capok kaloar nengale olle dua' hadiah se lomayan rajeh. E gibeh lah mole ka compo'na neka ban la olle dua reh langsong acaretah kah kulah. Melanah kulkas neka rajeh wattah ghi dele listrik neka mate ban VCD nah lok bisa e pettek melannah la rosak. Nah tretan dhari jareya sampeyan kodhu onenge pole manabi olle undian neka tengghu ghellun bharang ngah bhagus napah bhunten. Manab saran kulah ghi, mon olle hadiah undian langsong juel bein sabek pessennah otaba melleh bharang se lebbhi aghuna pole, otaba melle se anyar.


Ulang tahun sabelummah ghi biasa tak engghi kulah maloloh se olleh kejudhen se maghabay trauma pole mon ulang tahun ka'dhinto. Manabi ulang taon samangken kulah lakar ngebey dhibik konseppah maleh lok kulah sadhaja se ekennege kal akkalen sareng tang tretan ban reng seppo. Daddhi kulah bhakto kul 12 malem neka ngerrem neng lemareh paleng attasmale lok e temmoh. La ampon daddhi kabiasaan reng seppo bhakal ka kamar pokol jareya  neka la ampon oneng kaloarghanah sampeyan segghut ngaraya aghin e bhakto pokol 12 malem Cara ka'dhinto lakar cokop maghabay tabuk ngelkel sebab reng roma lakar la semmoh gokil ban bisa e kal akkalen.


Entar ka loar kottah ngangghuy pesawat ghi badha pan saponapan carah sophaja sampeyan lok tellat pole. Dhari cara se kadhuwa' kasebbhut ternyata badha ra cara laennah. Sala settongah engghi jareya, manabi sampeyan check in, tore lakone secara online bein male lok usah ngantri lanjhang se matadha' bhaktonnah sampeyan dhibi'. Sampeyan jha' sampe' sala gate ghabay masok ka pesawat. Manabi sampeyan ghi' buruh nompak pesawat jhak sampek todhus ngocak ka pramugarinnah ghabay menta tolong ka petugas bandaranah, pasti la e tolong ongghu sampeyan neng dhissah. Mangken la eberrik kartu laen se nandha aghin sampeyan jareya penompang se pertama kaleh nompak tormolok. Ban jhak kalep perateaghin pengumuman bandara.


Manabi mereng cacaan bedeh banjir, bedeh tsunami, gempa, ghunong aleddhuk, neka rassannah jeh lok bisa tennang ban kapekkeran maloloh salanjangah jareya. Nengale pole manabi mereng bedeh bencana epon saghalana neka dhari sakobesah sa aberrik. Mateh ban saghalana neka ampon la e taker sareng pangeran sopajha kita bisa lebbhi asokkor Bein manabi samangken e parenge kasehadan tor kasampornaan odhi'. Pan saponapan kaleh kita kodhuna bisa ngerte apah se ekamaksod neka, sopajha bisa lebbhi mawas ka badhan dhibi'tor sadhajana bisa ngoladih dhari perspektif kita daddhi manossah. Ayok tretan se padeh masemmak ka se neng attas melanah samangken kita ghi'e parenge omor se lanjhang tor kasalamedden.


Dhen bedhen ongghu lakaran oreng se ngebey dha kandha ban nyarobot dhen bedhen melanah lok ghellem ngantri ban ajher ngaregghein oreng. Dhak sa endegghe kulah ngalebedhin men ramaen jareah lajuh e paden bedhen aghin sareng oreng neka ban ngelemes sarah oreng jyah lok ghellem ngantri. Ngobenge es neng pasar laok lakaran ngaddhu emosi se ne mebenne. Melanah oreng e ka'dhissah dheng maghendeng sarah mon temmonnah ngantri ban nyerobot lok ling majhelling lakar maghabay rendep ka bher saleberreh. Saenggha hal jareya tantonah lok kengeng e teremah sareng kulah ban salaennah. lakaran mlarat sarah ngajharin oreng se bendher jyah lok pang ghampang ongghu.


Bakto alako salon (sound system) teppa' e dhisa Gro'om Proppo katemmon maso kanca se aropaaghi Carek otaba (sekdes) e dhisa Terrak Kecamatan Tlanakan Kabupaten Pamekasan. Olle 5 taon ta' katemmon sakale sanajjan engko' setiya bada ta' jhau ban jiya e me' pagghun dhaddhi Carek ta' ete-ghante sakale. Aherra dha'-kandha'an abit ban dhala roko' ngabi' satepak. Bakto katemmon patang tokol ban engko' takerjhat sara nyangghu la ta' katemmonna polana la ta' kapekkeran sakale. Ya tape nyaman kanca mon katemmon kodhu nyapa jha' sampe' lang-matenglang apa pole toman semma' jha' mon kanca reya e settong bakto pagghun se bhutowa sanajjan parkara kenni' se kenni'en sateppong ngabbher.


Cong, engkok kadik ghile'eh. Minggu berik tang mbak melleh ale - ale lemak dus ghebey essenah bherkat konjhengan, akadik biasa. Terus dusseh biasanah kan e bueng otabeh ghebey kennengah sampah. Teppak jiah njek, engkok se mukkak tong - sittong plasterah ghebey e tompok ben e jhuel. Ternyata bedeh kotak kennek tolesen "UNDIAN". Engkok kan iseng ngerem nomor serinah lebet sms dek nomor se bedeh neng dieh ye, engkok ngerem lemak kaleh jhek reng andik lemak dus. Pas sebulan kemudian bedeh oreng nelpon nomor tak dikenal. Engkok le deg - deghen sangghu penipuan, ternyata deri ale - ale ngocak engkok olle ovenan. Palang engkok acak - loncak kadik oreng ghileh.


Bede oreng se lempo amaina ka bengkona reng laen panengnga jeddingnga gheddhe` ben kabbhianna jhebbha. Bayangaghi, sapa coba` se teroo entara ka jedding mun bau, laseng, ben lomodhen. Jeddingmun gheddhe` bisa asabaaghi lomot tombu, mun ta` tao ebherse`eh rutin. Mun la bannya` tombu, ye tengate bhai la, bisa dhaddhi degghi` talabu. Tao kan bannya` reng ekenning stroke otabe mate marena labu e jedding?. Panengnga jedding korang e perhateaghi. Mun bisa kiya neng jedding ruwa bede sandal paccak alias klompen se dari kaju. Babahna bede gherighi`na tajham ter bunter, maseh neng jedding se dari keramik, ta` kera mun angghuy paccak lecen.


Noro' bhunga polana tang kanca etarema neng Universitas Airlangga Surabaya (Unair) neng jurusan Sosiologi kaangghuy akuliah S3. Unair reya tamaso' kampus paleng raja kennenganna oreng penter, kennengnganna oreng soghi polana SPP-na larang, ban kennengnganna oreng andi' prestasi. sakabbhinna na'-kana' ngoda ban para sarjana terro maso'a ka Unair keng ta' bisa. ta' bisana ghella' polana ta' penter otaba ta' andi' pesse. Mela dari jiya tang kanca ce' asokkorra bisa maso' ka Unair neng jurusan se pada maso seekasennengnge iya areya sosiologi, jha' reng tang kanca reya oreng raja penter sanajjan ni'-bini'. aherra setiya dhaddhi pamateri neng man-dimman dhaddhi motivator, ban andi' gellar doktor.


Lok coman e tabheng sareng koceng, namong kulah e tabheng sareng ajhemmah se eka'dhimmah ajhem paneka lakar terkenal sakampong dhujen nyonggih. Saketar pokol 7 lagguh, lajuh ajhelen kadhibi'en ka sakolaan ghi butoh bhakto Korang lebbhi 10 menedhen. Lajuh san dhepak tengah jhelen neka bedeh anak eng koceng se wat tuwaden ban ngetarah kulah langsong berlaku sekalean. Kulah berlaku sambih negghuk kol tokol, lajuh jareya pas kulah labhu tretan lokah kabbhi lengngen neka. E Lok mareh dhari jareya bedeh ajhem se dhujen nabheng neka nyonggih kulah. Kulah dulih buruh ban sambih nokol, untungah bedeh tetangga kulah. Akherrah dhepak sekolaan dhalem keadaan lokah kakabbhi.


Manorot kulah paapah neka Mon terro abiddeh sempenannah nyempen emas bein male lebbhi awet. Kaulah malolong pesse terlebih jareya ghi lakar ghebey nyempen emas. Beri' Alhamdulillah olle sempenan 3 juta dalhari setaon laan se nyempen jareyah. Nah pas sareng kulah ebellih emas bein male abuduk se halal. Daripada e kapenjem oreng terus lok e pabelih, angoan melleh emas bein. Aneka lebbhi afdol, gebey sempenan degghik san le tuah ban pole manabi emas nekanbisa daddhi Investasi se menjajanjikan manabi dalam jangka waktu se lanjheng. Nah, mela dhari panek a kaula senneng nabung emas bein daripada pesse nyatah, takok adek se ekajejen.


Rassah dhukah a selemod petteng melanna ka elangan sala settong anggota kaloargha neka dhukah se paleng rajeh ban akadhi kiamat ngantem neng tang roma jareya. Mela dhari jareya saghaana ka tangesan ba kadhuka an a selemodhen neng roma jareya akadhi lok bisa paapah ban kabannya'an reng oreng paneka la ampon cokop nengale sareng katangesan. mela dhari ka'dhinto saghalana keng coma tetebhan ban dhari kadaddhian jareya kita cokop ajher, sopajha bisa ekhlas ban narema saghalana kapotosan dahri sakobesah. Mela dhari ka' dhinto reng oreng kodhu a yap seap sopajha kita bisa ghaduwan sango se cokop ban ebbhi ghabay ghanduan mangken neng akherat ban kita siap lok seap paste e pangghi.


Bakto sake' tipes 2 Minggu aghentang ban kapan la bisa onga' gha-jhaghana bhumi rassana aghuli ban ce' ta' bisana maelang pekkeran man-da'emman se lako paddhang. Se paddhang e mata coma pate, engko' tako' sara bakto tedung gha-jhaghana temmo bada e dalem kobhur. E dalem kobhur eseksa maso malaikat Mungkar ban Nakikir tako' eseksa pas epamaso' ka dalem naraka kabbhi bharang. Poko' mon la dung-tedungan se paddhang coma pate malolo, mangkana mon sake' segghutdhan along-polong maso oreng bannya' ma'le ta' ker-pekkeran se bisa matamba sara panyaket. Tadarina tako' dhala abit se barassa. Jha' panyaket reya nomer 1 datengnga ban sabab abit enja'en reya dari pekkeran.


Mon koduh odik kadhibik lakar berrek. Oreng se odik kadhibik bisah bhein aparasah seppeh sampe se parah bisa kesepian se sampek depresi ben kenning ka re saarenah moso ka kualitas odiknah. Sala sittong cara makle terhidar dheri rasa seppeh riyah andik hewa peliharaan. Arabet hewan otabeh binatang riyah bisa ghebey majheu dheri pangrasah kesepian. Oreng se odik kadhibik bhuto kiyah rasa dibutuhkan. Mon andik hewa perilaharaan engak koceng otabeh pate' bisa dhedih kancah re saareh se marammih. Andik koceng kiyah bisa ghebey pangrasaan andik tanggung jawab dhek odik makhluk lain, dhedih bisa apangrasah berharga polanah bisa arabet odik makhluk laen.


Mon aba' en ta' afal dhuwa lajhu bada menta tolong mon bisa kabala jha' ta' tao mon orenga maksa ngangghuy bhasa biyasa banne bhasa arab. Tape engko' se ta' toman modhuk ban ta' bannya' afalan dhuwa toman epaksa soro mokka' lalampa'an e hotel Luminor Sidoarjo aherra kalaban tapaksa mokka' ban dhuwa se ebaca sataona ban ngarang dhibi'. Se ebaca ya "Robbis Rohli Sodri Wayassirli Amri, Innaka Kunta Bina Basyiro" se sapangataowanna engko' artena Ya Allah Pangeran lancarraghi urusanna bhdhan kaula, Ajunan saongghunna se maha oning sadhaja parkara. Intinna ya da'iya monyena dhuwa ghella'. Karana mon oreng adhuwa ngangghuy bhasa Arab kodhu tao artena ban mon ta' tao sakale maksot dari dhuwa ghella' bhakal ta' etarema polana padana maso acaca ta' tao artena.


Mon andi' ana' jha' sa-bisa'a jha' sampe' lolo' ban atoro' ka oreng laen. Bhakal kasta mon ana' l lebbi lolo' ka oreng laen etembhang ka engko', oreng towana dhibi'. Apa pole setiya kacong pas segghut ngambhul mon apa se ekakarep ta' bisa etoro'e, kadhang sampe' kol-nokol. Engko' tako' dhaddhi reng towa se ta' bhaghus ban ta' penthos ajaga ana'. Mon la raja pagghun da' iya kalaban ce' tapaosana dagghi' engko' kodhu ngajhari kalaban cara se lebbi tegghes. Kalaban cara se abak kasar ma'le ta' langka ka se towana. Polana bannya' setiya na'-kana' ta' atoro' ka reng towana ban aherra mayodus reng towana dhibi'. Enga' jiyana aslinna se ekatako' engko'. Ana' mon la kalero pagghun reng towa se ta' penthos ajaga ana'. Ana' reya bisa dhaddhi fitna mon pas sala jhalan


Tengate mon bada oreng mowana la ta' bherse otaba orem nganca oreng laen ngangghuy are' teppa'en mangkatdha ngajhar pas temmo engko' eyamba'. Engko' ya ngetek polana se negghu' are' mowana bhengngis. Keng aherra oreng ghella' sem-palesemman abhanta tho-nyalatho. Pas koca'en se eyanca engko' soro terros jha' kedingaghi polana jiya taretana se ta' baras. Ya sapeda motor bi' engko' dhuli eyeggas pas abalap polana oreng ghila reya bahayaan dari oreng baras, pas romoro natta' tompes ecacca engko'. Mon oreng baras ta' kera dhuli natta' pagghun etemmo sababbha. Ekapekker magghi dapa' e sakola'an mon enga' jiya tako' pas tapareppek maso reng ghila se negghu' bharang tajhem bahayana raja.


Bennyak cara se bisa e lebetin mon hedeh terro atemmoh idolanah hedeh. Mon neng Kpop, norok fan meeting jiah kodhu ghebey hedeh se mampu male bisa atemmoh oppa ben eonnie kesayangan. Fan meeting jiah acara resmi se e ghebey bik agensi otabeh sittong produk ghebey matemmohaghi fans bik idolanah mereka. Fan meeting umummah e pabedeh secara offline e delem sittong ruangan atotop. Idol kpop naddhek neng panggung mon fans'eh akompol neng tribun penonton akadik teppak konser. Selama fan meeting, biasanah idol merrik'in pertunjukan spesial. Akadik nyanyi beberempah lagu (lok sebennyak teppak konser), amaen se ngelibataghi fans, sesi tanya jawab se e pandu bik MC, ben amaen bik member grup'eh (mon bedeh).


Oeneng sampeyan manabi ngebey kejudhen jareya se tekka'eng aman. Sebab bannyak kadaddhian se ngebey kejudhen ulang tahun tapeh kenneng coba rajeh ban bisa ngakibat aghin adhinggal omor. Toman kammah ruah bedeh se ulang taun tape etaleen neng pang pangah listrik kammah, sala teppak Jen ojen pas eserame tellor so aeng. Addo kammah jyah, dele kesetrum ban Sampek adhek omorrah. Ghu' tak le mateh konyol ghi mon kadhi' neka. Njek man dek remmah, jhaman samangken ne ane ban Lok ghaduwan pekkeran. Manabi kulah napah aberrik ah kejudhen lok Kadi gendeng ngan jyah. Sebab taroannah neka nyabeh manossah se Lok bisa ekebellih sareng sapah bein kacoali sareng tanangah sakobesah, baru bisa.


Bhakto tang rama e vonis ghaduwan penyaket koneng dhari dokter, awallah kulah takerjed sarah ruah. Kulah keng coman ngabes cengngeng ban lok kobasah paapah bein. Melannah dhari jareya kulah coman bisa nengale ramah ban lok ata pettah male sadhajana bisa lebbhi tennang. Lastarennah dhari jareya kulah neka meyos ka jeddhing ghebey nennang aghin pekkeran ban ghaduwan pekkeran se lebbhi positif pole dhari biasannah. Kulah nyareh kagiadhen laennah se lebbhi sae pole tor lebbhi aghuna pole daddhi manossa. Melannah dhari paneka kulah coman negger aghin rama sopajha lok kepekkeran se terlalu berlebihan nengale ban merenge hal kadhineka jughan. Sopajha kaloargha jughan lebbhi tennang kulah jughan marengat aghin ka ebhu sopajha lok usah kabannya'an pekkeran se lebbhi.


Kalabhan la ampon e ghigirin sareng oreng ban toman ngarassaen lakoh neng oreng, daddhina kulah keng coman bisa ngabesin bein pa apah se toman e kelakoh ban e kadhabuen oreng se ngamok jareah. Rassah takok la ampon lontor samangken, melanah la dadhi settong hal se biasa kulah addhebbhin manabi abhereng sareng oreng. Kabiasaan jareya la tantonah e bherengin sareng kadhinapah kulah bisa a dhabhu bann ngatasin masalah ka oreng laen. Pa apah se lakar maghabay ghighir males manabi alakoh jareya saenggha la ampon e pabiasa aghin melanah hal jareya tantonah lok bisa e hindaren sebab kita nea lok bisa ngontrol oreng.


Olle berta jha' settong lembaga se anyama Prosa.ai mabada proyek Corpus Nusantara kaangghuy maghalimpo' bhasa-bhasa se eyangghuy manussa. Dari cem-macem Daerah engko' se dari Madhura lolos dhaddhi sala settong Annotator kaangghuy ngarteyaghi kueri dari bhasa asal bhasa Indonesia ka bhasa Madhura. Lako paneka olle honor otaba bajaran se menorot engko' cokop ban patot kalaban kalakowanna. Senneng bisa dhaddhi bagiyan dari proyekgha prosa.ai. Sanajjan ta' katemmo langsong kalaban palako asal. Tes kaangghuy dhaddhi Annotator emolae kalaban aghabay artikel kalaban aghunaaghi bhasa Daerah bang-sebang. aslinna dhala loppa jha' toman adaftar. bakto olle email jha' lolos ban epentae kasiyabhan engko' dhuli ngoca' siyap.


Universitas Negeri Malang (UM) edissa bada tang ngen-angen kaangghuy nemba elmo.  Rassana enga' keng ta' andi' tojjhuwan pole kaangghuy nyare elmo. Universitas se ekaterro reya padana ban tojjhuwan tong-settongnga nerrosaghi odi'. Ta' etarema kadhang rassana enga' odi' keng la buntu ban ta' nemmo jhalan laen. Tape oreng kadhang ta' ngarte sakale parkara enga' reya. Padana peggha' maso pacar ban cora' tada' reng bini' laen se bisa aghante. Sanajjan etarema neng kampus laen tape mon la ngeding nyamana UM pas enga' CLBk se ghun nyake'e ate pole. Neat akuliah neng UM terro ajharra ka Profesor Djoko Saryono ban bisa neng-sennengngan e dalem perpustakaan kampus se koca'en ghenna' sara essena bukuna. Tape mon la enga' jiya kodhu bisa mokka' pekkeran ka kennengngan laenna


Bede kiya caretana kancana engko' pas kuliah endi' trauma ka kolam renang ben apa bhai se berhubungan ben aeng raja enga' danau, rawa, tase' ben laenna. Caretana jeriya endi' mbak se dhaddhi perenang remaja, ampo juara e tingkat kota. Sapa se nyangka mun omorra pendek ben carana mate kiya ngennes, mate polana tajirit e pengghirra kolam pas kram sokona ben cetakka taghedhuk ka lantaiya dhasarra kolam. Pas bannya' darah ngocor e kolam ben pelatihna nengghu ma' ta' kaluar dari kolam ye arapa ye. Marena etemmu lemmes, pas se ta' nyangka ternyata la tade' omor mbakna kancana engko'. Sapa se ta' tagherjhedhe.


Bede careta engko` endi` adek les-lesan pribadi se sajjhana jeriya sakolah lebat bengkona ta` lebat sakola`an. Ariya jhet nak kanak se begh e manja ben reng tuana ta` pernah e kerrase sakale, kabbhi terrona ben dek adekna etorodhi. Sakolahna dari Taman nak kanak e sakolaan nak kanakna reng soghi kabbih. Sakolahna reng Cina. Ye pantes bhai, odi`na ye e bengkoanna reng oreng kelas attas. Wajar bhai. PAs caretana jeriya nyoba` asakolah SMA e sakola`an negeri e Sorbhaja. Ye reng Sorbhaja mun nyator sar kasar, apapole sakola`an negeri na, ben saromben la. Niatta aghudhe, malah ampo nangis ben tako` se asakola`a, tako` e co koco lempo nga`ruwa. Ye panengnga lempo ongghu nak kanakna mun ta` salah sampe` 90 kg berra`na.


Ta` pera` careta soal kadhaddhian e kanjuruhan, Malang. Bede kiya caretana tang Ebok se tako` mun bede oreng ngerrok tager ce` santakna, panengnga tang Ebok enga` ka lambe` gi` tang Mbah potre sakara` ngadhebbhi ajalla semma`. Ebok se nyakseaghi ruwa jhe` tanya pole beremma tako`na ngabes oreng sakara`. Polana strok ruwa, tang Ebok ajaga ongghu beremma se ta` ngerroka. Sampe` sateya mun ngedeng tang Bapak ngerrok ranying, tang Ebok la ajhaghai. tako` bede pa apa ka tang Bapak, polana gejalana oreng se ekenning strok ruwa mun ta` ajhailan ye ngerrok santak. Nga` enga`an ka kadhaddhian se nako`e, ye bisa dhaddhi tako`na oreng mun ngabes ka kadhaddhian se pade.


Jham paggun alanjud, kaula saketar pokol 9 dhari proses lot dhapat dhari jhalan santey paneka ghi'paggun ngarep terronolleah pole, amargha kulah olle kupon dhuwa' sareng tang Alek jariya se norok. Nah, adhanyos cek abiddeh ban kulah adhabu "Pasti olle lek, tapeh ngara dibudih marah yok ngandok bakso lun." Dabunnah kulah. "Marah ayok kak, kulah lapar Sarah" Ngajeggeh Alek.Nah san le bedeh neng tokang bakso luarrah kecamadhen kaula ngakan moso alek. Sampe'baksonnah tadha', lajuh kulah adhabu "Ayok la wes, mole bein yak le parak mareah". Teros alek a jawab "Dhantos gellun ka' coraeng tang firasat bhakkal olleah, dhantos 10 mennet aggoh' ghi". San marennah dha' neka tak le olle 10 menedhen lebbhi terus pas nomerrah Alek e olok ongghuen olle hadiah Kulkas. Ongghu reh Lok nyana Ya Allah, mator sakalangkong bhi' bannya'.


Manabi kancah abit jareya se ampon la semmak ban samangken jhau dhari kita lakar la mlarat se atemmoah. Kadhinapah jughan melanah dhari ka'dhinto, kulah daddhi oreng se kodhu enga' ka kancah teppak kapelagennah ka kita. Hal jareya sopajha kita daddhi kancah se awet ban tak atokaran. Melanah dhari ka'dhinto ghi' anonah kulah toman atemmoh sareng kancah molaen SMA se paleng pelak ban samangken la ghaduwan anak settong ban cokop jhau jughan. Aneka la unyungah cokop enga' ka kulah namong dhari ka'dhinto kulah keng cokop nanges bein nengale ka odh'annah se alhamdulillah lebbhi sae. Ban dhari jareya kulah lajuh a sambhung sa ros terrossah ka kaloarghannah se badha neng Bhangkalan.


barta neng India makabhar, bada artis se aghighir ka oreng kaparcaja'enna polana anyungka'aghi oreng se moto dhibi'en tek-ngitek. Nyamana Sara Ali Khan. Bakto jiya Sara lakar bada mon-temmon bi' oreng raja se acaca filem anyarra. Lakar neng jiya bannya' oreng dateng. Oreng dateng rowa kabannya'an dari oreng se lakar terro taowa dha-kandhana Sara kaangghuy felem anyarra. Tape areya makasta atena Sara polana oreng se nyega dhibi'en nyungka'aghi oreng moto neng seddhi'en. Arowa Sara Ali Khan ngamok polana tengkana se eyangghuy bi' pajagana rowa jhuba'. Ta' enga' jiya oreng atengka ka oreng laen se sanyatana menorot Sara ajiya banne salana oreng jiya. Marena jiya, pajagana soro asapora ka oreng jiya ban Sara noro' asapora keya ka oreng se bannya'en, se akompol neng jiya. Bi' pajagana rowa, tengka se eyano bi' oreng moto jiya ta' bhender polana ngala' ta' amet ban tek-ngitek.


Ajiah polanah Adinda andik trauma bik ruangan sempit se ketutup. Lift jiah kabit Adinda kennek le dheddhihs sittong mempeh jhubek eng. Adinda lok taoh deemmah pole caranah ghebey ngelangaghi secara total. Ajiah e molaen deri masa kennek eng Adinda se e asuh bik mbak pengasuh nah. Adinda e asuh bik mbak jiah selama ataonan molaen deri ajiah ghik omor 2,5 taon. Oreng tuanah Adinda se ghik sibok jiah se ghebey Adinda secara full time bik mbak pengasuh nah. Mbak jiah ternyata lok beccek. Sabbhen Adinda nanges dhibik, Adinda langsung e pamasok dek gudang se petteng, sellak, ben adek ventilasinah. Sampe rajeh Adinda takok dek ruangan kennek akadik lift.


Pa apah jareya oreng neka ghaduwan rassah sokkor se tada' betessah. Oreng a selingkuh neka pastennah badha hal se arassah Korang dhari apah se badha neng pasangannah. Kadhinapah hal jareya bisa daddhi ghi sadhajana dhari atennah sing masing pasangan. Lakar selingkuh Lok bisa e ganggu gugat pole mon la kadung sakek ateh ban arassah terro ngamoggeh ghi wajar. Melannah ajyah hal se paleng e karassah sareng normallah manossah. E pe de'emmaah pole mon la kadhi neka lok bisa paapah cokop, pabannyak bein rassah sokkor se tadha' betessah jareya. Melanah dhari neka sampeyan bisa onenge napah bein se mabisa sampeyan daddhin reng se sadar pole.


Ta` pera` ekennengan umum, lambe` engko` gi` bhuru lulus kuliah tao odi` neng asrama. Pas neng asrama, nyamana odi` ben nak kanak mahasiswi laenna ye paste ta` lopot dari nyamana begh korang kabherseanna, termasuk kabhersianna jedding ben WC. Etambhang jhebbah, maka bede se nyamana piket mingguan ghebey abhersean jedding, kulkas, tanian ben jhemuran. Abherse`e jedding riya se paleng penting, panengnga e angghuy saare li baliyan bi` oreng bannya`. Kodhu bherse`ena angghuy pembersih jedding ben rinso ghebey bak mandina. Pokokna bede katentoanna ma` le jedding bherseh, dhaddhi ta` saromben bherse`eh. Mun bede koning e WC na, kodhu bherse`e pole. Bede pamareksaan ghebey piket mungguan ben bhan arena. Mun gi` gheddhe` kodhu ulangi pole.


Jhek sampe kiah telannyok neng kegagalan jhellek, tebhenah ngerangkul emosi jiah parloh. Respons positif ghebey nyikapaghi kegagalan se laen riah lebet cara riah. Ngerangkul emosi se hedeh rassaen teppak gagal. Bentok emosi se muncul biasanah arobeh rassah ngamok, todus, sedih, kecewa, otabeh mala muncul rassah cemas soal cara pandhengah oreng laen dek hedeh. Bennyak perasaan riah lakar lok nyaman. Tapeh rangkol bhein, lok matorot abek eng hedeh telannyok neng delemmah sampe dheddhih putus asa, keelangan semangat, ben laennah. Kocak eng sittong penelitian hedeh lok olle nyoba ngorangen perasaan jhubek semarenah ngalamin kegagalan. Polanah titik jiah bisa dheddhih awal evaluasi ghebey abek eng hedeh.


Mon andi' panakan mayu kaneserre papada maso ana' dhibi'. Andi' panakan mon la bannya' sakale reya senneng lakar campor sossa polana kodhu adhil. Ta' olle le-mele, kase ka sala settongnga. Bakto andi' panakan se nyamana Mohammad Arsyil Majid se eyolok Arsyil bhunga ban senneng. Arsyil reya ale'en Alvin, bisa ekoca' Arsyil reya ana' nomer duwa' dari tang emba'. Bakto la abak raja, panakan se riya mapaddhang sefat se bhidha maso na'-kana' kabannya'an. Arsyil keni' la mapaddhang kapenterranna molae dari ghi' keni'. Etampa'aghi jha' ceppet ngarte, ban rassa terro taonna ce' rajana. Toman settong bakto amaen todi' tananga ekerra' tape ta' nangis. Gharighi'en eyobbhar pada ta' nangis, mala epatao ka reng-oreng jha' tananga la eyobbhar dhibi' sampe' ngalothak.


Noro' nyongngo' epar sapopo se ecapo' liver ban tabu'en kembung, teppa' ka aher odi'en. Epar sapopo messen da' sapopo ban da' reng-oreng se bada jha' matoro'a ana'en. Ana'en 2 ghi' kenni' kabbhi, aherre oreng nanges kabbhi. pas ta' abit epar sapopo reya la tada' omur. Bada motor Ambulans dateng, engko' noro' maonggha mayyit sambi nanges. Nangessa ghella' polana mekkerre panakan sapopo se ghi' kenni' sapa se arabatdha ban laenna. Sapa se abiyayana sakolana. Emma'en ta' alako, etamba ajhelling mayyit satengnga ta' parcaja polana kaelangan oreng se semma' ban pelak. Epar sapopo reya etoro' maso oreng sanajjan ta' pate towa. orenga pelak sara segghut abhanto ka oreng se bhuto.


Sapa'a bhai bisa olle pangargha'an tamaso' engko' ban aba' en sadhaja, kor la ghu-ongghu Istiqomah ngalakone apa se ekalako. Tang kanca olle pangargha'an dhaddhi tokang toles paleng bannya' noles. Nyamana Royyan Julian, orenga lakar penter ban lebur maca sampe' totok sakabbhinna buku, banne enga' bagina oreng se bada e dunnya politik, maca ta' maca buku se ekakandha eghabay dhasar mon acaca e bannya'en oreng. Royyan reya bhidha, patot olle pangargha'an tokang toles Careta (sastra) ban tokang toles Pokeddhan paleng bhaghus e Madhura. Odi'en cora' Keng eghunaaghi kaangghuy maca ban noles salaen kaduwa' lakona sebkasebbhut ghi' bhuru. Reng Ngoda se asalla dari Dhisa Baranta Kecamatan Tlanakan reya lebur adhu'um elmo tape coma ka se anda'. Orenga ta' toman ngalem aba'en dhibi' mala segghut kaghum ka elmona oreng laen. patot lakar dhaddhi tokang toles lowar biyasa dari Madhura.


Bakto olle berta dari fesbuk jha' engko' lolos dhaddhi peserta "Diklat Penulisan Cerita Anak" Berbahasa Daerah se ebadaaghi Balai Bahasa Jawa Timur (BBJT) bhungana tada' pada. Salaen lakar senneng noles engko' bisa ngenep neng Hotel Luminor e Sidoarjo ban pastena bhakal olle honor se abak bannya' magghi ta' ngoli. Ngenep neng hotel Luminor arassa enga' rato tang odi' dalem empa' are. Mandi lako ngangghuy aeng anga', ngakan ban ngenom sapamelena ghenna' kabbhi maso ghu'-ghangghu'en. Laen wa'buwaanna poko' ella nyaman sara. Keng se lebbi otama olle namba elmo ban bisa namba kanca dari pan-barampan Daerah neng Jhaba Temor sebeyantarana, Banyuwangi, Malang, Gresik, Sidoarjo, ban Surabaya.


Pas osomma nemor, bengkona tang Mbahna engko` kan semma` saba. Jeriya pas bannya` lala` se negghep e kakanan. Bejhi` ngabes lala` sakeng bannya` e kakanan, sampe` akhirra e melleyaghi lem se macekka` lala`. Beh pas bannya` ongghu lala` se bannya` dhaddhi cekka` ka kertassa se bannya` lemma. tape ye aslina bejhi` kiya ngabes. Kakanan, tape edhi`na bannya` lala`na. Jhet aganggu tape lala`na, sampe` ngacuweng e kopeng. Beremma`a pole, ye kodhu berri` lem. Tape ta` pera` ruwa, kakananna ye e totop rapet pas etambei bi` ngodi`i lilin edhi`na. Pajhet mun bengko edhisaan ye apolong ben lala` ye biasa. Apapole ce` semma`na ka sabaan.


Teppak oreng tuanah hedeh acerai, hedeh keelangan bennyak hal, termasok keelangan keluarga besar se utuh, sistem dukungan keluarga, kancah, ben komunitasseh hedeh bhereng, impiannah hedeh soal perayaan, tradisi, ben ritual keluarga neng budien, akadik preien ben akelenjer, wisuda, kabinan, ben rembik, roma keluarganah hedeh e dimmah hedeh bisa ngibeh nak kanak eng hedeh gi begi kennengan hedeh tombu rajeh, ben oreng tuanah hedeh sittong dheddhih kai kai bik nyai nyai. Tekenaghi dek keluarga ben kancanah hedeh jhek hedeh teppak sedih bik keelangannah. Mentah male mereka nahan abek eng mereka male lok ngehakimin hedeh ben memahami jhek hedeh parloh bektoh ghebey ngerassah duka, neremah perceraian, ben maberes.


Kabadha'annah neka sadhajana jareah la ampon kodhu onenge sopajha, melanah dhari paneka sampeyan senyatanah lok e parenge sadhaja saenggha sampeyan bisa nengale ban e kalakoh jaruah sampeyan bisa daddhi sampeyan ngalak en rassah katako'annah neka. Hal jareya bisa e kalakoh melanah ban sampeyan kodhu bisa e tengale manabi sampeyan la a yap seap majuh ka adhe'eng neng attas pangghung areah saenggha lok ngetter pole. Mon sampeyan jareah la ampon bengal ban la bisa ngallaen emosi sareng egonnah ban le bisa ngontrol badhan dhibi'. Pastennah sampeyan lebbhi bisa kabukka' pekkerannah ban sadhajana sampeyan bisa lebbhi bengal pole ka bannya'an oreng jareya.


Pengalaman neka ala settong ka emodhen manossah se badha neng pekkerannah melanah settong kadaddhian se maghabay cekkak neng ateh areng pekkeran sampek bileh bein. Manabi dghaduwan pengalaman se ae ban a bherna neka pastennah sampeyan bisa nengale pan saponapan carannah sopajha kita bisa makenga' salanjhanga. Kabedhaan pangalaman se sae maghabay settong kaenga'an se cekkak neng atenah oreng settong sae=reng sa laennah. saenggha hal jareya daddi settong hal se senyatannah bia e paulang pole manabi adhajana bbisa a kompol bhereng, napah pole jareah sareng kaloargha inti ghi. Daddhinah nyipta aghin setong hubungan se sae ban lok bisa e kaloppae pole sampek bileh bein.


Kadheng oreng jiyah bisa mo-temmoh kobeter dibik se lok andik sebab otabeh margenah. Sakeng takok ben kobeterrah, kadheng tanag ben gerigik jereh jiyah sampe ngetter dibik ben abit se ngetter jiyah. Oreng se deiyeh riyah sereng esebbut panikan. Senyatanah oreng deiyeh riyah bennyak pekkeran tapeh lok ekekocakagih dek oreng laen. Oreng se panikan deiyeh selaen deri tanang se eketelak serenh ngetter dibik, kadheng muwanah  ejhelling jiyah lok nyaman kaden oreng se lok tenang ben takok. Mangkanah kadheng oreng se sereng kobeter kedibik riyah ketelak posang kedibik ben bingong kedibik. Abit enjek'en oreng se kobeteran deiyeh cem-macem bedeh se abit bedeh se sekejjhek. Tapeh oreng deiyeh riyah tak bisa tekerjhet diddhik polanah mon tekerjhet diddhik pasteh kobeter ben takok'en ongat pole.


Tako' se amitdha ka ustadzah bakto kalowarra pondhuk polana bada se ebelliya. Arapa engko' me' tako' polana sabellunna toman kalowar melle jhajhan maso kanca pas etemmo aherra eghighiri ban eyokom polana ta' amit. Molae dari jiya aherra engko' pas eyeccap dhaddhi na'-kana' melleng se ta' toman atoro'. ban mon bada pa-apa lako epanglo ban nyangghu engko' se jhak-ngajhak kanca kaangghuy kalowar. Mangkana sanajjan parlo tako' se kalowara polana mon pas ekeding nyai bisa epadateng tang reng towa ban nyangghu lakar la meller engko' dagghi'. Mon la enga' jiya ya pas tamba eghighiri ban nyangghu dhaddhi santre se ta' tao adab ban tada' bhidhana mondhuk maso ta' mondhuk.


Neng barta bada oreng ngamok neng bandara Ngurah Rai Bali polana eghinaghi tongabang. Oreng jiya asal dari lowar Indonesia. Oreng lowar jiya mok-ngamok ban maksa noro' tongabang laen. Nyatana kan ta' olle bada oreng se ngalle tongabang mon tikeddha banne neng tongabang jiya. Pagghun maksa maske eberri' paraten bi' patugassa bakto jiya. Video ghighiranna jiya la ekeding bannya' oreng. Parkara jiya mare epabaras bi' pagawai tongabang polana jiya dhaddhi cala neng kantorra. Tako' bannya' oreng bajhi'. Mangkana bannya' oreng ngejjhid polana oreng se ekoca' bule jiya oca'en ta' dapa' ngarte neng kopengnga oreng bannya' laenna. Ghun aghella' oreng se ngedingaghi.


Rassah bhunga jiah bisa deteng deri dimmah bhein. Bisa deri pencapaian, bisa deri hasel lakoh, otabeh bisa kiah deri hal-hal sederhana. Ngerassaen bhunga se asallah deri sittong pencapaian lakar sittong ekspresi se lok bisa e errem. Misallah teppak e teremah neng perguruan tegghi. Biasanah oreng bisa ngerassah bhunga sarah teppak le dheddhih calon mahasiswa anyar neng sittong kampus ben secara pasteh dheddhih begien deri kampus jiah. Keng beberempah oreng kadheng ghik pagghun lok nyaman amarghe bennyak hal, misallah kancanah lok e teremah. Padahal ngerassah bhunga ben bangga ajiah sittong perasaan hormonal se lok bisa e atur. tebhenah kodhu bisa neremah rassah bhunga jiah ben u jheu deri rassah sala.


Alhamdulillah, bhakto areh mengghu tangghal 24 November beri' kaula sareng kaloargha kadhatengan kaloargha anyar ban se paleng kennek. Paneka ana'eng tang tretan se paleng tuwah, anak neka anak se nomer 2. Daddhi caretana jyah, tang mbak ghu lagghuna saserroh sakek tabu' ban nelfon kaula sareng ebhu dhari romannah. kebetulan rakannah neka ghi' bedeh neng kalakoan, daddhi kaula e pakon dha' ka' issah soro noghuin. Lastarennah dhari neka, pokol 8 kaula sareng mbak entar ka bidan se semmak dhari romannah. Lastareh jariya kaula se nyetir mobil dele degdegan sarah. Depak neng bidan ternyata la ampon pembukaan 7 lastareh adentos 15 menet akherrah la ampon pembukaan lengkap tor sapolo menet kemudian laher anak perobeh lake'. Alhamdulillah sennengah pora' ala.


Sala sittong cara ghebey mabeccek abek eng dhibik jiah pertama lebet introspeksi diri. Introspeksi diri riah lok cuma ngebey kita taoh apah salanah kita, tapeh kiah kodhu e pahamin apah se ngebey kita sala ben deemmah caranah kita lok ngulangin kesalahan se padeh jiah pole. Se akadik riah se parloh e lakonen ghebey mabeccek kesalahan kita otamanah dek reng oreng se semmak ben berharga ghebey kita. Introspeksi diri jiah benne keng ghebey ngehindarin abek eng kita deri kesalahan se ngerogiin oreng laen, tapeh kiah majheu kita deri ngelakonen kesalahan se nyakek'en ateh dhibik. Mon ngetelak oreng se semmak sakek, kita cenderung ngerassah sakek kiah.


Areh tellasen agung engghi paneka areh se rajeh bhagi ommat aghama islam amargha la ampon mennang dhari se apasah sa bhulan abiddeh. Kabedeen tellasen agung ka'dhinto masemmak ka sadhajana kalangan. Lastarennah se bhulan pol sadhajana ommat eslam jareya apasah bhaktonnah bisa ngarae kamnenagan sareng ara seporah ka sadhajana sanak kaloarga tor cakancah sadhaja. manabi la ampon Tellasen Agung jareya sadhajana e haramaghin apasah, aneka la ampon bedeh katantoannah dhalam qur'an tor hadis. Mela dhari ka'dhinto sadhajana ommat muslim jareya patot asookor melanna Allah SWT la ampon amerrik katantoan se masok ka dhalam akkallah manossah tor sadhajana ommat saenggha badha kabermanfaad ka sadhajan ummat.


Oreng se mangejjhidhan ka oreng reya bada jhuba'en. Parkara jiya bada neng narema enja'en oreng se epangejjhit jiya. Biyasana oreng ghampang narema kabhar ta' bhender jiya polana kanca semma' sengano. Maske kanca semma', pagghun jhuba' keya monla sara amerri' kabada'an se sala. Ca'en dhibi' terro manangesa otaba ghun terro matakerjhadha kancana. Keng senga' pas kadhaddhiyanna senga' Ina se jantongan polana epatakerjhat ka bokkembok. Mon kerana tada' panyaked pa-apa, nyaman. Ajiya bisa eyanoaghi ka oreng jiya pole dalem kabada'an ta' kobater pa-apa. Keng mon oreng se akanca ghun ta' semma' senga' jha' cem-macem. Ro-moro matakerjhat. Mon ta' epokol ya ontong bi' kancana.


Keduek, rembik jiah ngerepresentasiaghi sittong awalan anyar ben potensi ghebey tombu ben aobe. Setiap bhejik se ghik bhuruh rembik ngibeh bik mereka masing masing kepribadian se unik ben kelakoan se bisa ngebentuk masa depannah mereka ben merirk kontribusi dek dhunnyah neng sekitarreh mereka. Ajiah alasan dheddhih bhunga ben ngerayaaghi, bhen setiap sittong odik se anyar kiah ngibeh sittong kemungkinan ghebey perubahan positif ben pertumbuhan. Se lok pateh penting tapeh kodhu e perhatiaghi kiah, rembik bisa dheddhih pengalaman se ngobe odik ghebey oreng tuah ben keluarga. Ajiah nandhein sittong transisi signifikan neng delem odik eng mereka ben bisa merrik kebhungaan anyar.


Tako` panengnga sakara` riya ye kadhaddhian panengnga pernah nangale oreng se para` mateya otabe prosessa nengghu oreng sakara` pas akhirra mate. Jhet nako`e ben bisa maenga` ka pekkeranna abe` mun kadhaddhian ruwa bhuru sakalean nengghu, tape mun la biasa, misalla enga` tenaga medis se biasa nengghu oreng sakara` otabe mate, ye biasa bhai. Jeriya la biasa ngadhebbhi kadhaddhian jeriya, ye la mun kalakoanna apa se kodhu etako`e. Beremma bhai sakara`na ye ta` oros la. Bhidhe ben oreng se ta` pernah nangale, sakale nangale ye tagharjhat, gi` enga` malolo ben aromasa neser biasana. Bisa ben ta` tako` panengnga ampo ngabes. Mun de` ade` ye berra` romasana.


Pengalaman kegagalan nyiptaaghi perasaan se lok nyaman. Beberempah perasaan se ampo muncul jiah rassah kecewa, lok mampu, ngamok, nyesel, tapeh kiah rassah todus. Guy Winch nyebutaghi jhek takok gagal saongghunah e latarbelakangaghi bik rassah todus. Rassah todus ngebey kita ngerassah jhubek dek abek eng dhibik, ben ngerassah jhubek atas upaya otabeh apah se le mareh kita lakonen. Ariah se ngebey kita secara alami ngerassah takok ghebey gagal, tebhenah secara lok sadar kita berupaya ghebey nyegghe potensi potensi kegagalan. Secara lok sadar kita muweng peluang ghebey gagal, make saongghunah jiah berarti kita lok endek nyoba hal anyar, ngalak kesempaten se bedeh.


Kulah neka toman ngeprank tang mbak dibik teppak ulang taun. Ghi nyamannah nge prank pastennah ghi kodhu laen dhari se laennah. Daddhi kulah jareya nyambih tang reng seppo ka compo' kottah ban lok le bele ka Mbak. Marennah dhari jareya teppak mbak molennah alakoh, mbak neka lakar biasa nyareh ramah sareng ebhu ban kodhu atemmoh. Mbak atanyah ka kulah sareng kulah lok e sambidhin ban lajuh mangkat ka loar roma. Marennah mbak jareya nge chat neng group ban kita neka lok ngaladhinin. Kita nge pap neng group foto bhareng ban tanpa mbak, lajuh mbak ngamok ban kaloar dhari group. Marennah dhari jareya, akherrah san abelih kita aberrik kejudhen ban pagghun dhusonan.


Jaka setiyah ben pacarrah senyamanah Rima terro alen-jhelen nneg Kebun Binatang Sorbejeh. Jaka ngajhek pacarrah amaen polanah mompong andik padeh bektoh prei, deddhi bisa atemmoh ben amaen. Teppak mangkat riyah, Jaka aklambiyen kaos celleng se melleh neng pasar bik mamak'en teppak jiyah. Mon Rima pacarrah Jaka aklambiyen baju koneng ben rok pote ben akodungan. Teppak san mareh depak neng kebun binatang Sorbejeh jiyah, cek rammenah ngara areh Minggu bennyak oreng prei ben entar dek kassah kiyah. Kebun binatang Sorbejeh teppak jiyah sellak ben oreng. Pas teppak'en Jaka ben Rima alen-jhelen negguh keben, lok sengaja Jaka pas atemmo oreng lakek se kaossah mirip ben anik'en Jaka. Oreng lakek jiyah padeh nenger mon kaossah mirip ben andik'en Jaka. Rima se taoh ben ajelling mesem pes-tepes tapeh Jaka cek todussah.


Nak-kanak se terro masok ka UI pagghun taoh moso jalor masuk UI senyamanah SImak UI. SImak UI riyah jalor masok kampus se e selenggaraaghi bhik UI dhibik. Benyak program pendidikan se e bukkak ning SImak UI riyah, engak Program Vokasi (D3 dan D4), Sarjana Reguler, Sarjana Kelas Paralel, Sarjana Ekstensi/Paralel untuk lulusan D3, Profesi, Spesialis, Magister dan Doktor. Majer ning Simak UI riyah tak e tantoaghi moso jalor masok, tapeh dheri program pendidikan. Engak se masok ka jurusen FH pagghun laien majerreh moso nak-kanak se masok ning program pendidikan ekonomi. Maskeh depadeh masok lebet jalor Simak, bisa bhein laen majerreh biaya kulianah.


Rassana tasellem reya ta' nyaman pekkeran posang aing eyenom. Bakto kenni' bada karena le-kakeyanna proyek esse aing se dalemma 4 meter. Engko' ta' tao alangngoy keng pagghun entar sakanca'an ban sapopo. Aherra engko' dhal-keddhalan ta' ngenneng nyaba. Keng ontongnga bakto jiya bada sala settong kanca lakar penter langngoy nyamana Bakakung. Engko' etolongi ban bisa anyaba pole. Ta' olle barampa are aherra bada kabhar na'-kana' kellas 6 SD tasellem e kennengngan jiya. Engko' sala la tako' polana tasellem etamba bada se mate sajan tako' se entara pole. Mon bisa salamet pendha tape mon palang ya ta' bisa odi', kodhu apesa maso sakabbhinna.


Carah paneka melannah cara se efektif ghabay mabelih kapercajeen se ampon elang. Se pertama, aseporah bik abik aseporah ka oreng se ampon maghabay kakaleroan. Hal jareya sopaja sampeyan oneng kasalahannah ban bisa e pabecce' pole ka adha'eng. Se kaduwa', Jhauaghin hubungan se badha sangkot paoddeh sareng masa lambha', ban jah' ongket pole. Se katello'. aobe ban daddhi lebbhi sae, sareng mukteeaghin manabi sampeyan neka lakar keleroh ban daddhieh oreng se lebbhi ae pole. Carannah jha' fokus sareng kasalahannah tapeh fokus mabecce' dhari kasalahan ka' dhinto dadhi jhalan kabenderran ban sampeyan bhakallah selamed dhari apa se sampeyan onenge ban oreng len epon.


Paleng sengka mon ajhalanan ka Sorbhaja mon la pasaran e bhligha ban Tana Mera. Paste reya panas, lesso e jhalan kabbhi bharang. Apa pole mangkat re'-nare' pas abhareng maso na'-kana' mangkat sakola ban oreng mangkat lako. Apa pole mon bada se lor-nyellor sanajjan tao macet, aherra ya jiya se sajan mamacet ban dhala ler-keleran enga' olar se teppa'en aonjhur ta' alengker. Oreng se lor-nyellor jiya ta' tao tengka ban SIM-ma paleng ollena nyogo' ban ghun tao nyetter ta' tao ka tatakrama e jhalan. Mon oreng ngarte kan ta' enga' jiya, pagghun ngarte jha' oreng se bada e jhalan reya pada kabhuru kabbhi. Kajhabaha bada ambulans se edalem bada oreng sake' otaba kritis. Tape kadhang bada bhai se ta' enda' kala sanajjan bada ambulans.


Manabi odhi' kadhibi' jariya kodhu seap saghalannah tarotama mental. Odhi lkaran la mlarat manabi e jhalane, tape manabi sampeyan percajeh ka ajunan sekoesah paste odhi' neka e peghampang sareng se ta'ala. Ngajalane nasib odhi sadhajana ommat neka lakar en laen. badha se sogi, badha se mesken, badha se biasa bein. se paleng penteng neka asokkor. Kolah toman mereng dhabunnah kyaeh se maghabay kaula nanges "Sapah-sapah mangken la ampon e dhingghal dunnya sareng reng sepponnah, jariya dhuka se paleng berre". Dhabunnah kyah se paleng dhalem ban kulah rassaneh kadhibi' ternyata lakar la bendher ban kadaddhian samangken. Dhukannah nekah ka sara'an ban sakek.


Mareksaaghi panakan ka masake' polana lemmes ban aserro sake' tabu' malolo ban ta' kowat ngeding serrona. Koca'en dokter tang panakan usus buntu ban kodhu eyoprasi. Bakto jiya engko' nemmoni tang panakan e masake' kantos maso'a ka kennengngan oprasi, tape seddhina e masake' mekkasan (Pamekasan) ta' bisa ngoprasi, ta' tao apa alasanna. Aherra esoro aterraghi ka masake' PHT e Sorbhaja (Surabaya) ban ebuwa' ngangghuy montor  Ambulans. Ya bhender dapa' ka  PHS e Sorbhaja dhuli ekalako ban Alhamdulillah bisa seggher ban sehat pole. Bakto jiya tang panakan dhi' omur 7 taon ban ghi' teppa'en co-locona. Neser ban takerjhat sara mon la ngeding oca' oprasi jiya.


Misallah neghereh kadik Maroko se dheddhih neghereh asal Afrika pertama se masok dek final, sampe Lionel Messi se dheddhih pemain bik penampilan paleng bennyak neng Piala Dunia. Sittong hal menarik, Piala Dunia se taon riah jiah Pildun se subur gol! E catet bedeh 172 gol selama Piala Dunia 2022. Angka jiah ngalaen rekor se bedeh neng Piala DUnia 1998 ben 2014 bik 171 gol. Artenah neng Piala Dnia 2022 riah, rata rata se e ciptaaghi 2,7 gol per laga. Kemenangan paleng rajeh e tegghuk duwek tim, ajiah Spanyol menang 7 - 0 bik Kosta Rika ben Portugal 6 - 1 bik Swiss. Kylian Mbappe negghuk titel Sepatu Emas otabeh Top Skor Piala Dunia 2022 bik 8 gol.


Museba reya banne ghun dari alam enga' lendhu, ba'a, otaba longsor. Tape bisa aropa okoman otaba panyaket. Bakto tang kanca ja-jhajana ban soghi sara pas eparenge moseba tokona angos elalap apoy ban e dalemma bada montor Innova, Carry, ban 2 sapeda motor Vixion ban Vario 125. Ongghu pas angos kabbhi tada' karena. Lakar la da'iya, Allah reya mon la masoghiya oreng tada' se bisa ma misken. Otaba sabhalikgha, mon Allah reya mamisken na oreng sanajjan alakowa siyang malem ta' kera soghi, otaba bakto la soghi epamiskenna eberri' moseba saare artana tada' kabbhi ban tada' se bisa nolongi. Tape tang kanca asokkor polana sakabbhinna kalowargana eparenge sehat ban salamet.


Mun salah ye salah, mun bhender ye bhender. Mara para reng tua ajhari anakna odi` se kuat dari kene`. On laon tape paste, ajhari abhersean bengko sampe` ka asak massak. Penting ruwa ghebey mandirina ank paghi`. Jhe` bhuru omor 20an se e jhari alalakon bengko. Kodhuna omor SD la kodhu bisa nyassa, atana`, abhersean bengko dhibi`. Kabbhi ruwa bisa alatih mentalla nak kanak. Biasa alalakon dari kene` bisa ma kuat anak sopaja ta` ghampang tako`an maseh eghighiri sapa bhai. Jhe` manjaaghi. Nyator alos, tape tegas ruwa penting. Jhe` pera` malembu` tape manjaaghi. Riya se salah, akhirra mun la raja anak pas ta` akompol bi` reng tua ben lingkunganna teppa` ka se ta` nyaman, malah tako`an ka oreng. Se tako` eghighiri, se apa lah.


Bannya' oreng se seddhi ta' bu-ambu polana eman ka kalakowanna se bisa manyaman ka dhibi'en. Nyaman banne polana olle pesse bannya'. Tape olle kalakowan se bisa esokkore. Iya lako pabbre' otaba alako neng barung biyasa. Biyasana neng kalakowan jiya pada andi' bangatowa se malako oreng. Kadhang oreng ta' bisa ngarep bannya' ka apa'a bhai polana papaste areya ta kenneng etebbhak. Mon ghi' ta' katela, pagghun petteng pa-apa se epandheng neng ada', se ejhalane dalem odi'en. Pada bi' reng seddhi. Ta' bisa etebbhak jha' bila baktona engko' bi' oreng laen rassae rassa seddhi, sossa, ban karowwetdhan se laen. Keng lakar kodhu aghantong ka kabada'an. Ta' arapa make eberri' kabada'an sossa poko' bisa narema, bisa nyokkore.


Pangargha'an reya argha dari usaha otaba kalakowan se elakone. engko' asokkor polana olle pangargha'an dari Balai Bahasa Jawa Timur polana segghut ngesse'e bagiyan-bagiyan dari Majalah se aghunaaghi bhasa Madhura kalaban ejhaan 2011 se lebbi sokkla etembhang ejhaan se laen. Saestona segghut noles e pan-barampan media tape senneng poko'en tolesanna terbi' sanajjan ta' ebajar. Pangargha'an paneka kodhu esempen ban bisa epatao da' ka ana' paghi' ma'le dhaddhi conto ban bisa lebbi bhaghus dari orengseppona. Majalah se etarema ekole'e plastik ma'le pagghun bhaghus ban ta' rosak ekeskes bakto ban jhaman. Pangargha'an jhughan amotivasi kaangghuy terros noles e majalah kasebbhut. Rangrang oreng setiya sadar ka bhasana, mangkana engko' senneng noles neng Majalah Jokotole ejhaanna keya bhaghus. Saongghunna toman noles e sala settong koran, tape bakto terbi' ejhaanna ngangghuy ejhaan kona se salbut bacaanna mangkana engko' ambu, sala da'iya ta' ebajar.


Engko' kobater mon eghinaghi ebbes se dari Madhura tojjhowan ka Sorbhaja. Maske baktona bisa barampa'a bhai, ebbes jiya biyasana ebbes se engko' dantos. Parkara neng ejjham jiya ghun bada ebbes se esopere bi' oreng se engko' sennengnge. Engko' senneng polana orengnga dhujan aghajak. Engko' biyasana soro tojuk neng ada' mon nompa' ebbes akas se abarna mera jiya. Engko' ta' toman tellat biyasana nantos Nom Suid, soper se koca'en engko' jiya. Engko' tellat areya polana ngeba kanca ban nantos kanca jiya dateng abhareng ngamba' ebbes bhareng engko'. Engko' sampe' eghinaghi polana ta' andi' enga' ka ejjhamma ban bakto jiya engko' sambi pon-telponan bi' tang kanca. Engko' dhaddhina ghun ngamba' jiya neng oengghir jhalan. Banne nantos ebbes jiya. Engko' cremmet monla enga' jiya. Sala la engko' tellat sara ka kalakowan mon senga' jiya. Polana engko' ghi' nantos saejjhamagghi' se terro nemmowa ebbes pole. Kasta engko' ngajhak kanca mon senga' jiya.


Wela la semingguh bede ning roma sakek. Wela ghi' buruh mareh operasi kuret polanah anaken se ghik ning tabung la meninggal kadhek sabelun e lahiraghi. Wela satiyah ghik pemulihan. Maskeh fisik la sehat, tapeh Wela ghik seddi polanah ka elangan anak. Can dokter anak en wela tak berkembang polanah bede kelainan. Makle tak bhebejeh dhek Wela akhirrah koddhu dulih e kuret. Wela cek seddinah sampe tak ceria pole ajhelenih areh. Mon can oreng laen, Wela engak mayat se odik. Tak ceria, tak semangat, ngakan ghun sabedeh pokok masok. Wela pojur andik kaluargeh se peduli, dhedih wela e kancaeh ben tak toman e torot kadhibik.


Madhangnga' ghighina ana' bakto amain reya lako ekapekker bakto ngatela' ana' aghella'. Ate rassana rentek polana ana' se aropaaghi ghantonganna ate ghighina potthak polana engko' eppa'en dhibi'. Sanajjan ghi' bisa tombu pole mon la mare apongka' tape engko' pagghun aromasa sala raja amain lebbiyan maso na'-kana' se aherra malabu napang tang ana' se matolghes ghighi bun ada'en. Jha' sakeng bisa eporop ango' tang ghighi se dhhangnga'a etembhang ana'. Poko' sajan ekapekker sajan marentek ka ate se paleng dalem marghana engko' aromasa banni eppa' se pelak ban mekker ka oreng laen se andi' ana'. Cora' eppa' laen ta' enga' engko' kalakowanna.


Manaboi oreng takok neka hal se wajar melana sadhajana oreng paste ngarassaen hal jareya. Katako'an manabi nak kanak se a jhalan neng tenga jhelen neka kadhibi'an ban neka lem malem lakar la bahaya ongghu, melana hal jareya bisa nge bahaya aghin ka badhana dhibi'. Mela dhari ka'dhinto, sadhajana oreng jareya kodhu bik tengateh kejahatan bisa daddhi bileh bein. Ben pole neka bisa ngalokaen sampeyan sadhaja ban ngangghuy senjata tajhem se bisa maregeng nyabennah oreng. Ban akher paneka bannyak oreng se ampon daddhi korban kejahaden perampoghen neng jhalan. Se ekalak jareya lok coman bherengah namong jhughan nyabennah. Pabennyak maos duweh bein melana sampeyan bedeh dimmah bein.


Masok kampus lebet jalor apaan bhein pagghun mabhunga ka ateh. Apapole mon misallah lolos beasiswa. Benyak beasiswa pendidikan ghebey nak-kanak ning perguruan tinggi. Beasiswa riyah molaeh dheri beasiswa ghebey nak-kanak se tak andik sampe beasiswa ghebey nak-kanak penter se berprestasi. Ghebey nak-kanak se tak andik pesse, a sakolah angghuy beasiswa riyah benni sittong se koduh todus. Tapeh koduh padheddih kasempadhen bhegus ghebey a sakolah, mateppak naseb ben ma rajeh kasempadhen ghebey andik odik se lebbi layak. Benyak la contonah nak-kanak dheri keluarga se tak andik, pas sakolah kuliah angghuy beasiswa pas bisah sukses ben andik odik se lebbi layak ben sejahtera dheri sabelummah.


Bhellis sara ka tang pacar polana sakabbhinna bi' engko' la ebaghi tape mala temmo katemmon ceng-gunceng maso reng lake' laen. Sabellunna ghun ngoca' kaka'en tape bakto atanya ka oreng koca'en tang pacar jiya lakar segghut ate-ghante reng lake' se ghun ekala' pessena. Tadarina pegghel engko' sampe' ca'-ngoca'e lebat hp pate' jiya pokena ghatel ngara, tao da'iya pan karkar sakale ma'le pada tada' melo. Tape bakto jiya engko' ekeding ale'en ban engko' ta' ebaghi amain ka romana pole maso rengtowana. Tape engko' tao engko' lakar la sala acaca ban-saromban aherre engko' pagghun amaen ka roman kaangghuy menta sapora. Todus polana eghighiri tape engko' kodhu pagghun asapora sanajjan berra' ma'le ta' dhaddhi rosaggha eketdhan se la abit.


Dhuka ka ana' se meller lako amain ka jiddeng. Kula tako' pas tasellem tada' se mangghi. Bakto kene' ghadhuwan kanca ngaghunge kaka' se omorra ta' bhidha jhau pas amain ka jiddengepon. Bakto paneka oreng seppona bada e lowar sadhaja ban ta' oneng jha' ana'epon amain ka jiddeng. Ta' abit dari paneka, se ale' paneka kalowar keng ta' nanges margha ghita' ngarte ponapa. Aherra oreng seppona atanya kaemma kaka'epon ban ejawab jha' bada e jiddeng. Aherra oreng seppoepon entar ka jiddeng ban se ana' settonga paneka temmo la ngambang. Mangkana kula tako' manabi ana' paneka manabi amain tako' pas tasellem napa pole e jiddeng.


Tako` panengnga e ancam ye riya polana bede kadhaddhian se aghebey oreng tako`. Parkara riya misalla acarok nak kanak det ngodedhan soal bebini`. Senneng ka bebini` se pade dalem sa geng, pas arebbhuan polana se bini` senneng ka kancana selaen. Tape polana tek ngetek e ancam ekaroyo`a ben kancana, dhaddhi jeriya ta` ende` pole ben bebini` ruwa. Aslina ye pagghun cinta ka bebini` ruwa, panengnga pola se nga`ruwa dhaddhi kanakna meleh adhinaaghi bini`na. Kadhaddhian nga`riya bisa aghebey oreng stres ben nga`enga`an. mangkana parlo ajaga pergaulan se teppa` ma` le ta` ekenning parkara se bede hubunganna bi` ancaman. Apa pole nak kanak ngode riya jiwana bebas.Sara la` balaanna.


Ejhebbeh reng oreng taoh jhek dampak eng odik kedhibik jiah ngebey oreng rentan e kenneng depresi ben masalah kasehaten mental laennah. Penelitian anyar metaoh pola se padeh kiah bisa e temmoen neng oreng dewasa ben oreng se le sepo. Oreng lakek dewasa se odik lok akabin cenderung lebbi ngerassah tertekan daripada oreng lakek se neng enneng neng sittong roma bik pasangan otabeh anggota keluarga laennah. Deiyyeh kiah bik janda. Oreng binek se mungkin bhein nyar anyar riah neng enneng kedhibik ghebey pertama kalinah (lok taoh marghenah acerai otabeh pasangan se adek omorrah) bisa bedeh neng resiko depresi se lebbi rajeh daripada mereka se le abit neng enneng kedhibik ghebey jangka waktu se lanjheng.


Sadhajana oreng jareya manabi ghaduwan kalakoan jahat neka lakar lok man toman jareah kodhuna e okom sadhaja sareng rassah jerreh sopajha ghaduwan pamekkeran. Melanah dhari paneka pastenah ghaduwan rassah takok, melanah lok toman e padeiyeh. Sadhajana oreng samangken la ampon oneng carannah ngaregghein badhan dhibi' sopajha selamat. Aparat kapolisian odhuna jugha a tindak lebbhi tegghes pole sopajha nyipta aghin kaselameddhen ban aneka sala settong hal se kodhu e kelakoh sadhajana oreng. Pan saponapan kabaha'annah oreng jareya lakar lo kodhuna padha nga onenge sopajha selamet dhari senjata tajhem ban rampoghen. Kalakoan jahat ka'dhinto pastennah olleh bellessan dhari se kobesah ban kodhuna e tindhak jughan sopajha lebbhi aman.


Mon kake terro ta' ecapo'a okoman, kake jha' ro-moro lit-dhulidhan ka oreng bine'. Saongghunna arowa ta' olle elakone bi' oreng lake'. Sabhaliggha, banne ghun reng bine' malolo se edhulit pas dhaddhi parkara. Reng lake' pada keya. Reng bine' se maen lit-dhulidhan pada ekoca' sala keya. Areya banne parkara dhammang. Pa-apa reya adhasar ka rassa se nyaman abhareng ban akompol bi' oreng bannya'. Tape parkara se ta' olle elakone oreng reya banne ghun jiya neng dalem kabada'an acaca seksualitas. Mon ta' enda', ya kodhuna jha' paksa. Merkosa oreng pada keya ta' olle elakone. Polana kake ghita' ngoca' ghallu ka orengnga, enda' apa enja' dhing atedung bhareng otaba bada maksot se laen. Kake kodhu tengate. Mon lakar ta' kowat kadhibi' ban kake terro tedunga abhareng reng bine' otaba reng lake', kake kodhuna mele akabin bhai ma'le aman. Kake monla akabin maske epada'ramma'a bhai ban edimma'a bhai ta' kera sala. Kor tao kennengngan keya.


Banne parkara aghama malolo oreng dhaddhi ghighir. Parkara laenna pada keya. Bada oreng se urusan kalowargana reya ta’ bisa esebbhut. Bada oreng se lakar senneng dhing acaca senga’ jiya. Ta’ ban-saromban. Senga’ tang kanca se aghighir polana bada na’-kana’ dhing atanya senga’ jiya. tang kanca sampe’ atokara. Koca’en na’-kana’ jiya atanya masala binena ban bharang sabharang se etanya’aghi. Tang kanca la mare ngoca’ jha’ jiya dhaddhi aib. Ta’ bisa lakar bannya’ oreng kodhu tao. Parkara jiya lakar ta’ ebaghi neng dalem kabada’an apa’a bhai. Ta essa ngalowaraghi ca’-oca’ se talebat dalem. Apa pole parkara kalowarga. Neng dalem odi’ areya lakar kodhu tengate.


Nah, manabi la ampon oneng kadhinapah carannah mabelih rassah trauma paneka, samangken kaula ghaduwan cara sopaja bisa lebbhi ghaduwan percaya diri dha' badhannah dhibi'. Se pertama, sampeyan kodhu onenge manabi apah se badha neng adhannah sampeyan dhibi' engghi paneka settong hal se areggeh. Se kadhuwa', coba bukka' sadhajana hal se positif se sampeyan ghaduwan otaba kaungghulannah sampeyan. Se katello', fokus mabecce' badhan dhibi' ban daddhi oreng se ghaduwan nelae se areggeh tor adhap se sae. Se ka empa', sampeyan kodhu onenge manabi sampeyan paneka pantes daddhi oreng se lebbhi sae tor ghaduwan hal se lok ghaduwan sareng oreng laen. Se terakher, toreh ajher sa ros terrossah sopajha daddhi manossah se lebbhi sae ban ghaduwan elmo se bisa mangagkak nelae ban derejeddeh sampeyan.


Anapah sateap manossah jareya ghaduwan rassah gagal ? toman njek seh kita neka mekker arapah ghi kita jareya odhi'eng lok molos, ban labede'eh bein. Manabi ca'en neng dhalem moto ka'dhinto "Mungkin kita bisa ngajhalane odhi' neka badha gagallah, namong kita bisa mele ghabay ajher teros ghabay mele ka'odhi'an se lebbhi sae pole". nah dhari kata otaba panotoran paneka sampeyan kodhu onenge manabi sateap manossah jaeya sadhajana badha rassah gagal jaruah. gagal aneka benne rassah kaleroh tapeh salah sttong pengajeren sopajah kita bisa daddhi oreng se bisa lebbhi dhari berinnah ban ajher lebbhi dhalem pole sopaja kita lok ambu ban nyerrah kalaban badhannah rassah geggher.


Ta` masalah oreng riya tako` mun majhu ka ade`na panggung polana mun pajhet benni bagiyanna. Usaha la cem macem sampe` notok, tape gi` korang bhagus ye ta` masalah, panengnga oreng ruwa kan jhet bede duwe` macem tipena. Bede se tatotop ben bede se jhet ampo acaca. kabbhi odi` riya saling melengkapi, mun kabbhi tatotop ye ta` bhagus, tape mun kabbhi acaca ye sapa se bhakal ngedingaghina caca. Dari sudut pandang positif ye bhagus kiya oreng se tatotop, biasana orengnga laten, sabbhar ben pendengar sebhagus, etambhang oreng se tarbhuka biasana korang bisa ngedingaghi ben mun sakalena acaca ros terrosan. Lebur kan mun en laen dalem odi` riya. Ma` bede barnana.


Tika riyah paleng bejik seng nyamanah kecoak. Keciak riyah senneng dek kennengan se kotor akaden sampah deiyeh. Kecoak riyah gempang bennyak tellor ben anak'en. Tika bejik dek kecoak polanah ajiyah bisa terbang ben lok takok dek oreng. Mon bedeh kecoak neng seddhik'en apapole mon sampek ngabber. Tika bisa acerreng mon bedeh kecoak riyah sampe ngolok tretan otabeh kanacanah gebey ngoser kecoak riyah. Sakeng takok'en dek kecoak riyah, mon ajelling kennengan kotor bein Tika langsong takok ben bejik esangghu bedeh kecoak'en. Toman, Tika teppak tojuk man-nyaman, pas bedeh kecoak ngabber neng attas cethakkah, Tika pas acerreng ben ngejjel se nanges tak bua-ambu.


E bektoh pandemi kadik riah, kabbhi perekonomian toron. Bennyak perusahaan ngalamen rogi marghenah kondisi dhunnyah se mendadak aobe drastis bik robeh odik se sama sekaleh anyar ben laen deri biasanah se e sebbhut bik new normal otabeh kenormalan anyar. E bektoh riah kiah bennyak perusahaan se rogi jiah ngelakonen pemutusan hubungan kerja otabeh PHK dek karyawannah. Alasannah le jelas, perusahaan se kodhunah olle profit tapeh justru olle rogi. Ghebey ngehemat anggaran, mereka ndek lok ndek kodhu ngelakonen PHK karyawannah. Tapeh hal riah secara jelas ben fakta merrik pengaruh dek kesejahteraan finansial ben emosionallah pekerjanah. PHK bisa nyebabaghi keelangan penghasilen ben noronaghi kemampuan ghebey menoen kebhutoan dhesar.


Rassah trauma neka bhakal badha ka sadhjana oreng se ghaduwan pengalaman nako'en ban jhubek amargha settong kadaddhian. Aneka se manorot kaula ghi wajar, amargha kondisi psikologissah reng-oreng jareya en laen ban sadhajana ghi pasti ghaduwan porsinnah bhi' dhibi' edeng. Nah, kita manabi se normal se lok ghaduwan permasalahan sareng mental ban psikologissah jha' dhing bandhingaghin sareng oreng se ghaduwan masalah jareya. Sebab hal jareya bisa maghabay mentallah oreng tamba down. Neser kan manabi dha' neka ? Coba' sesekaleh ghaduwaen rassah empati ka sadhajana manossah se istimewa ban ghaduwan masalah. Manabi kita lok bisa maberes satidak'eng bisa maghabay oreng jareya bisa lebbhi tenang ban lok ma ancor.


Rassah takok se kulah adepbhin neka ampon la daddhi rassah trauma, se eka'dhimmah jareya lakar lok bisa kulah elangen salastarenah kadaddhian talellep neka. Perasaan jareya lok dik elang melanah rassah takok neka la ampon bedeh neng otek kulah amarga manabi ngetarah aeng jareya kulah langsong enga' kadaddhian lambanah. Ban bisa madaddhi kepelengan jughan manabi e paksah ngenga' jareya. maggih aneka adaddhian se kulah rassaen bhakto kulah ghi' kanak, namong rassah neka tettep bede ban pagghun cekkak neng pekkerannah kulah smapek smangken. Rassnnnah lok terro e pekenga' pole manabi nengale songay otaba kolam se bedeh aeng rajennah jareya. Manabi dhari paneka kulah cokop tennang ghellun pekkeran.


Kaula nyareh bhareng se bhen areh lakar e kaparlo ban daddhi salah settongan kaberhaselan ngajalane areh. napah pole manabi kaca matah. Kaula segghut sarah kaelangan kacamata jariya. Biasannah kaula sabe' neng mejeh rias otabaneng mejennah tamoy. Npah pole mun tak benne kacamatah. Adoh kacamate jariya segghut maelangngah bhagi reng bhine'. Kadhang se bisa maghabay agelle'en jariya esareh dha' man kammah tape san le enga' ghu taonnah bedeh neng attas cetak ya Allah ngakak sarah bisa kek. tabuk se nyareh ryah wkwkwk. Tape Alhamdulillah ghi capok etemmoh ruah mon elang. Pokok lok sampek elang neng kennengan laen ruah hahaha takok tekkor kuleh.


Korangajhar sara se alako neng pom bensin nyalabu lao' jiya lakar. Dumasa' la tao oreng se antri bensin ler-keleran mala pas edhinaaghi ngalle ka oreng se ngessana jrigen. Kadhang pas ghi' akandha mon katemmon maso oreng se kennal, poko'en la nga'-langaan ongghu. Arapa mon ta' niyat alako la jha' alako sakale. Oreng se ngesse'e bensin reya banne ta' kabhuru, keng nyellang tako' mate e ro' jhalan se anyama sapeda. Pola se alako ollena reng dalem me' pas lakona ta' genna enga' jiya. Mon pas engko' se andi' pom bensin anyamarra dhaddhi oreng se melle, mon pas etemmo enga' jiya pas kotap otaba paambu ma'le tao rassa mon la ta' andi' lako.


Lok bannyak oreng se maghabay dhabuan jareya lopot dhari dhabuannah ban kabannya'an segghuttah jareya loppot sarah dhari apash se e kapettah sareng badhan nah dhibi' tor kacoale badha hal se lok bia ekendhali aghin. Bannyak oreng neka se dhujen nabur janjih dhalam lingkungan saketarrah, namong se e ollean dhari janjih nekah sobhung sakaleh mala ken coman sebetas pangarabbhan se lok konjung dhateng ban maloloh adhantos orneg paneka nebbhus janjis jareya. Sampeyan jhaga dhabuan, jhaga patotoran sopaja selamed amargha kabannya'an oreng lok selamed dhari jileh se peddhis ban bisa nyakeen jareya. Kadhang bisa jughan dadhi kecewannah oreng laen ban peddeng bhagi badhannah dhibi'.


Engko’ sampe’ sateya kadhang ghi’ pegghel mon bada oreng atanya omor ban dhuli abine libaliyan. Parkara jiya lakar biyasa ka oreng. Se parlo tao jha’ tengka ghulina oreng reya dha-bidha. Ta’ bisa dhing sabannya’en oreng reya ekoca’ biyasa mon bada oca’ se taloccor nyake’e ka ate. Maske ta’ berra’ tanyana, pagghun ta’ bisa etarema ate. Bada rassa se lakar ta’ bisa ekaoca’. Bada rassa se lakar ta’ bisa ekoca’ dalem sowara otaba neng tolesan. Lakar mon atanya parkara dalem, ta’ bisa atanya’aghi dalem kabada’an kennal ghun sakejjha’. Kodhu ghu-ongghu kennal ka kancana mon lakar atanya’ parkara dalem senga’ jiya. Kodhu tengate mon atanya’a. Apa pole jhaman senga’ sateya. Pa-apa se ekoca’ rowa bisa ecapo’ okoman. Bi-lebbi neng media sosial.


Dhaddhi oreng towa se andi' ana' terro masennengnga ana' tape kadhang mala maseddhi ban marentek pekkeranna ana'. Oreng towa kadhang talebat neser ka ana' poto se  aherra mala banni masenneng ana', tape enga' mekot kalaban atoran. Engko' kasta, dhaddhi setiya mon ana' terro kor la patot maso omorra eyusahaaghi ebelli. Banni norodhinna ana', tape etembhang ana' reya pas la-nyala ka andi'en oreng otaba aganggu ka in-mainna na'-kana' laen otaba ana'en oreng tako' pas dhaddhi babatek. Mon la kadung dhaddhi babatek areya malarat se ngoba'a ban biyasana terros kantos towa pagghun la-nyala, mon ta' ontong pas langka tanang. Dhaddhi ango' rengtowa se lowanga etembhang kasta kabudina ango' arabat dari ada'.


Sampeyan ta' kengeng tako' evaksin, vaksin paneka banne ban saromban. Angeng bakto osom suntekghan vaksin korona, reng-oreng bannya' tako' tor ta' poron esuntek. Se saongghunna settong bakto  tempona da'-ada'en oreng tako'en banne polana jharum suntek tape polana tako' sedha amargha bada magharsare se mereng berta jha' bada oreng evaksin neka pas sedha. Angeng manabi Kaula ta' tako', amargha vaksin paneka teptep dari hasella talektekghan panyaket tor kaangghuy tegghel dari panyaket kaessa.  Saterrossa paneka oreng se tako' lantaranna lakar tako' ka jharumma dokter. Kantos bada se ngobange kartu vaksin ka oknum kaangghuy ngaghunghe kartu kalaban ta' esuntekaghi vaksin kaessa. Amargha sabellunna manabi alomampa ka lowar Madhura kodhu ngasoaghi kartu paneka, neka sababbha bannya' se tako' pas ngobange kartuna.


Bektoh ghik kinik, sera toman e dhinagahi ning kamar se petteng moso kakaknah. Senyatanah bektoh ruah Sera e nget-tenget moso kakaknah riyah. Tapeh ternyata aruah aberik pengalaman trauma ka sera se delem. Polanah pengalaman ruah, sampek satiyah Sera takok ka petteng. Sera tak toman tedung teng-petteng, tapeh tak bisah kiyah mon tedung lampunah ghik odik. Mon tedung biasanah Sera angghuy lampu tidor se odik abek redup, dhedih tak petteng sarah tapeh pagghun nyaman kaghebey tedung. Sittong malem, sera tedungah tapeh ternyata lampu tedungah sera riyah rosak. Lampunah mateh. Polanah pisang, sera akherrah ngalak senter se bedeh ning kamarrah. Sera pas ngodikih senter ruah, tapeh ternyata sinar se epakeluar terak ghellun. Sera pas moter senter ruah makle sinarrah ngaddhep gheddung.


Kake kodhu maca buku Kecerdasan Emosional mon terro ghampangnga ngator rassa se ta’ bisa kake ator dhibi’. Neng buku jiya, kake esoro ghu-ongghu ngalakone pa-apa se kodhu kake kennale neng sakabbhinna rassa se ekaandi’ kake. Apa pole ka oreng se dhujan aghighir ka ebbossa otaba oreng se bada neng attassa, neng kalakowanna. Bisa keya maca buku reya aghuna nolonge ma’le ta’ biyasa andi’ babatek aghighir. Neng buku jiya oreng aghighir reya paddhang dari ta’ biyasana ngennale dhibi’. Bada oreng se aghighir keng ta’ sadar jha’ dhibi’en aghighir. Arowa biyasana ghighirra maso’ sara. Polana bisa keya maloka’an ka oreng se eghighiri. Bada pole pan-napan se epat-sampataghi. Arowa polana ta’ bisa gharassae jha’ lako jiya bisa nyake’e ka oreng.


Ternyata rassah gugup atemmoh bintang serajeh Lionel Messi lok cuma e alamin bik kalangan suporter. Pemain timnas Argentina kiah toman ngerassaen. Ajiah e alamin bik winger ngodeh Argentina Alexis MAc Allister. pemain 23 taon jiah lakar lok olle kesempaten maen neng laga pertama Piala Dunia 2022 se alaben Arab Saudi, tapeh marenah selalu toron dheddhih starter neng lemak laga berikutteh. Bisa gi begi ruang ghenteh ben lapangan bik Messi ngebey Alexis Mac Allister sittong kebanggan dhibik. Ajiah ghik engak sarah momen teppak pertama kali atemmoh idola, teppak ajiah sampe ngetter sakeng guguppeh. Ajiah todusen sarah, tebhenah cek guguppeh. Tapeh marenah ajiah sadar jhek Messi rendah hati sarah.


Sake' kopeng bisa eyobhatdhi tape mon coro' riya todussa sara sanajjan ta' bau ban marowet. Bakto jiya engko' in-mainan nyompet elong pas etekket ngangghuy nyaba. Aherra cuwingan se anyama kopeng pas sake'. Kopeng mare jiya terros ta' genna, aghili aing. Keng se paleng makasta reya enga' ta' andi' somangat odi' polana kopeng coro'. Todus along-polong maso oreng laen. Pas dhaddhi oreng se lebur nengenneng Kadhibi' (introfet) polana kalakowanna dhibi'. Mangkana molae dari jiya mon pilek otaba klesma sossa. Biyasana kopeng pas temmo ghupek, mon lako ekorek biyasana molat coro'en. Tape ya da'remma nase' la dhaddhi tajhin ta' bisa aoba dhaddhi nase' pole.


Teppak entar ka lomba nyanyi keng bak nyobak dhalam rangka 17 Agustusan jareya kulah neka nekat sarah ghi' kanak eng neka norok lomba neka ban abu dhabu jaruah sabelummah sareng ebhu ban reng seppo kulah. Kulah mangkat ka kennengan lomba neka dhari kol 7 padahal acarannah neka kol 8 lagghuh. Lakar leh cek bhejengah jaruah ban ku;lah le kadung semangat makeh la cokop degdegen sarah se ngalakoneh jareya. Akherrah dhepak neng kennengah kulah la becca kabbi melanah nerves ban deg degen tor pabennyak maos duwah. Lajuh dhari paneka akherrah kulah jareya mole ghellun ban lastarennah neka pas e pangghilsaketar pokol 10 an jariah ban suarannah fales sadhaja melanah lok bisa ngontrol suara amargha demam pangghung.


Teppak eng toron deri kapal penyelamat, Rose se le kare kedhibik kodhu tahan rassah sakek. Sokonah bhullong marghenah e kennengen puing kajuh kapal se tajhem ben bit abitteh e teppak'en aeng tasek selama parak seareh pol. Rose dhele mateh rassah marghenah sakek neng bhedhennah, tapeh lebbi jheu marghenah keelangan bhekallah Jack. Rose attol dheret e ghibeh dek roma sakek neng sekitarrah pelabuhan paleng semmak, kennengan ghebey kabbhi korban kapal pesiar jiah e rabet. Selaen jiah Rose kodhu e operasi neng sokonah se lokah rajeh parak lottok jiah. Rose takok dek bennyak hal, tapeh e sisi laen le pasrah polanah bennyak hal bisa bhein deteng dek ajiah.


Gellek engkok ketemun maso kanca lambek deteng deri sekolaan SD sambih ngibeh leolle gebey engkok  pas atanya kaber tang keluarga tang kanca ngajek engkok amain ka romanah reng tuanah sambih ngibeh leoleh gebey reng tuanah  pas mareh amain ka romanah engkok e tanya agih bik rengtuanah tang kancah kabere engkok e ponduk pas engkok e berri' pesse bik rengtuanah tang kanca gellek engkok asalaman ka bapak nah tang kanca engkok soro amain mon bedeh bekto otabe notoben ponduk. Takerjet sara engko' polana bi' tang kancah jiah engkok egebeyyeh bekallah mangkanah epataoh ka reng tuanah, Ya engkok endek tak bisa nolak jek engkok senneng kiah ka tang kancah jiah.


Engkok andik tetangghe nyamanah Sarah. Ajiah le kabit SMA le rajin ajher male e teremah dek perguruan tinggi impiannah, ajiah Universitas Airlangga neng SOrbhaja. Sarah ngabik'in bektoh jhem-jheman seareh ghebey ajher ben nyiapaghi ujian, sampe akhirreh ajiah e teremah neng universitas katerroannah. Sarah bhunga sarah teppak taoh berita jhek ajiah e teremah. Ajiah dhegher lok sabbher ghebey dhulih masok kuliah. Sarah ngabik bektoh beberempah minggu seghilok eng masok akuliah ghebey nyusun rencanah ajher. Teppak areh H masok kuliah, Sarah pinda dek asrama ben masok kelas. Make lok maloloh ghempang, tapeh Sarah cek bhunganah bik bektoh se e abik neng Universitas Airlangga.


Teppak molean kedibik deri sekolanah, Fikajiyah teppak naek motor pas bedeh neng jhelen Fika ajelling dek spion kaden bedeh motor laen deri gellek se terro menyemmak dek Fika, Fika lok ngennalen oreng jiyah. Fika pas moh-temmoh takaok, aherrah fika pas ngegas dulih uruh ngehidnaren oreng jiyah, tapeh oreng jiyah malah noroken sajjen ngegas kiyah fika pas takok ongghuwenn takoken oreng jiyah oreng jajat se nyopet otabeh nyakek'en. Aherrah teppak bedeh jhelen biluken ben gang tekos jiyah fika lebet jhelen jiyah, neng jhelen jiyah kennengan kampong deddhi fika bisa ngerassah aman lebet jiyah. Ongguwen pas lebet neng kassah oreng gellej jiyah wes lok eketelak pole ben lok norok'en Fika pole.


Oreng mon lok bisa ben lok kuat ben keaddaan mental jiyah, bisaentar dekse ahli akaden dokter otabhe psikolog . jek tosud entar dek kassah, lok kabbhinoreng entar dek kassah ajiyah gileh, nnymanah oreng terro beresseh mangkanh perloh entar dekoreng se genna makle lekkas beres. Nser oreng se andik penyakek kobeteran ben dididdik ongat riyah, kabbhi kelakokan pas lok mareh. Tapeh oreng deiyeh riyah tak bisa tekerjhet diddhik polanah mon tekerjhet diddhik pasteh kobeter ben takok'en ongat pole. Oreng deiyeh riyah sereng ekenal ben andik serangan panik otabeh moh temmoh kobeter.  Mangknah entar ke dokter riyah bisa deddhi cara ampuh gebey aobet riyah.


Aghighir bada baktona ban kennengngenna. Se anyara oreng lako, pagghun ekoca’ pato ka oreng otaba neng perusahaan se narema. Ta’ bisa maso’ ka pekkeran mon sampe’ bada bhangatowa neng perusahaan lakona ghun aghighir malolo ka palako neng babana. Oreng se aghighiran, tandhana ta’ andi’ ate. Maske andi’ ate dalem kabada’an bento’, pagghun eyangghep ta’ andi’ ate polana ta’ andi’ rassa neser. Neng seetong bakto, tang Anom alako neng Sorbhaja. Polana sala nyaba’ bharang, Anom eghighiri bi’ langsong epaambu. Bannya’ kanca lakona ngoca’ potosan jiya ta’ maso’ ka pekkeran. Dari kadhaddhiyan jiya, bannya’ reng lako neng kennengngan jiya, ambu. Mangkana, kadhang pekkeran kodhu enga’, jha’ neng dhunnya reya ta’ ghun bada oreng se bhender. Bada keya oreng sala. La-mala bada bannya’.


Jha' lebur ako'-nako'e apa pole na'-kana' kene' areya bisa majherra kantos towa. Bhuktena engko' molae dari ghi' kenni' eko'-tako'e maso obu' bi' tang taretan, eko'-tako'e koceng. Mon nyeddhing lu-bulu kadhang nyangghu tekos otaba koceng. Dahddhi sampe' setiya tako' ka keban koceng ban keban abulu laenna. Bi-lebbi keban kenni' se anyama tekos. Molena ngajhi toman netdha' tekos e longlonganna roma, engko' abhanjal pas cethak taantem ka gheddhung. Se lemmi gharimisan bakto tedung e korsena nyanynya lem-malem tekos temmo aglajar e mowa, sokona lembu' ban leca' bada kokona se abak jhem-tajhem. Mare jiya se tedunga pole engko' tako', jherra tako' bada tekos pole se agalajar ka mowa. Pas terros berra mon bada lu-bulu kantos setiya


Lok oneng pan saponapan mobil se ngalebedhin neng daerah Suramadu jaruah kan pastennah bannyak truk, mobil rajeh, cerry otaba sepeda montor se akalemberren. Nah namong bhagusah neng Suramadu jareya antara mangkat sareng molennah neka lakar bedeh betessannah lok akdhi neng jhalanak kalianak entar ka Gresik jaruah. Sebab aneka manorot kulah ghi lebbhi aman, napah pole landaiyannahneka tanah ban rebhe benne betesan akadhi pang pang besse jaruah. Ban pole manabi ojhen neka lok banjir soallah aspallah neka aspal se biasa tor benne betton. Saenggha aman kalabhan lok lecen manabi jhen ojhenan. Namong segghut bein jhalanan neka rosak maghabay kecelakaan. tettep kodhu bik tengateh bein.


Rina berik mole dheri sakolaan bhereng kancanah nompak motor. Bektoh mole ning perempadhen lampu mera rina ben kancanah ajhelling aksi pemgalan. Bektoh jiyah ning jeheln ruah lakar seppeh sarah. Tadhek motor ben mobil se lebet ben lakar ning lingkungan jeriyah lakar seppeh mon siang. Rina ben kancanah, bektoh ajhelling aksi pembegalan riyah padeh takok sampe ngetter. Rina ben kancanah tak taoh ben bhingong kodduh alakoh apan ben kodduh ngabele ka sapaan polanah ning jeriyah tadek oreng sekaleh. Rina ben kancanah dhedih saksi kecelakaan ben tindak kriminal. Rina ben kancanah takok sarah, akhirrah kancanah nelpon polisi ben rina nelpon ambulan polanah korban kriminal ben kecelakaan riyah labhu dheri motor polanah aksi pembegalan riyah.


Manabi sampeyan takok e suntig neka settong hal se wajar se sampeyan rassaen. Namong sampeyan kodhu ngerteh manfaat dhari suntighen paneka sopajha sampeyan oneng ka badhan sampeyan dhibi'. Pan saponapan oreng neka lok percajeh bedennah suntighen, saenggha timbullah cem macem oreng songkan napah pole neka bhejik. Bedeh se kenneng difteri, campak, ban titanus laennah, aneka kodhu parenge pangertean sopajha oreng neka bisa oneng ban ende' e suntig. Lok anapah maggih takok dhiddhi' asal neka ghaduwan manfaat ka sampeyan. Manabi sampeyan sadar pentingah a jhaga kasehadan ajyah sala settong cara maghabay odhi'na panjennengan sadhaja neka lanjhang. Daddhi jha' sampe'takok a suntig ghi, karna manfaatdeh rajeh.


Kepatean anggota keluarga bisa nyebabaghi krisis situasi e delem sittong keluarga. Tingkatan tingkatan deri krisis traumatis ajiah ngejjhit, respon, proses, ben reorientasi. Kepatean ghellek bisa bhein nyiptaaghi sittong perasaan se akonflik e delem abek eng seseoreng. Teppak eng sittong anggota keluarga adek omorrah, bennyak oreng nyareh dukungan ben bhentoan profesional male olle rassah legheh ben nyaman. Kepatean pasangan bisa ngebey rassah sedih se cek delemmah. Selaen merrik pengaruh dek perasaan ben berkabungah seseoreng e delem ngeproses situasi, kepatean pasangan kiah jelas bedeh hubungannah bik status janda / duda se kemungkinan kodhu hubungan bik hukum, ben kewejiben ngurus nak kanak kedhibik'en.


Fira gik buruh paham ajher nyetir mobil dibik. Bedeh tellok kaleh Fira le ngebeh mobil se esetir dibik neng kantorrah, lakar jarak antara kantor ben romanah Fira riyah semmo jeuh korang lebbi bedeh duek polo kilometer. Tapeh settong bektoh, Fira loppaen lek ngecek mobilah segilok'en mangkat. Polanah areh jiyah Fira ager entar dek kantor margenah bedeh acara lagguh. San mangkat laggunah Fira le agressah jek mobil riyah lok pateh nyaman kaden biasanah. Pas mole deri kantor neng tengah jhelen, Fira tekerjet jhek rem mobil jiyah semmo cekkak lok beccek. Fira takok sampek nabrak, Fira kobeter aherrah nyetir laonan sambi nelfon kakak'en se pelak paham mobil makle kodhu dekremmah.


Kulah lakaran dhari kaloargha se eka'dhimmah ghaduwan integrasi se koat ban kajuhuranse dhalem neng ajharannah ramah ban ebhu. Pernah settong bhakto kulah neka e ghighirin sebab kulah lok disiplin ban ajher ngomong. Kulah keng coman odhi' takok ba tak bisa pa apah mela dhari jareya. Lajuh san marennah dha' neka kulah mekker pole , apah se e ka ajherin sareng reng seppo lakaran sae ka kulah. Saenggha kulah ghaduwan bherna dhibi' dhalam kaodhi'an paneka ban pastennah daddhi oreng se ghaduwan perilaku ban andhap se sae. Mela dhari paneka jha' sampe' nyalaen anak otaba oreng seppo. Manabi kita ghaduwan kesalah dhulih sepporah pebennyak.


Mon ning roma lakoh bede moment e dimmah ben nyareh bhereng se tadek ning kennengennah. Biasanah lakar momen riyah sering kejadian sampe bede ongkabhen se ngocak, mon e sareh tadek ben mon tak e sareh pas benyak. Mon nyabek bhereng apaan bhein ning kennengennah, sewaktu-wakti e sareh yeh pagghun ghempang e sareh ben tak elang. Se maghebeyen bhereng ning roma mlarat nyarenah polanah samarenanh ngangghuy tak e pabelih ka kennengennah. Nyabek bhereng ka kennengannah kiya ma singkat ka bektoh bektoh bhuto bherengah. Tak andik benyak bereng kiyah maghempang mon nyareh bhereng. Roma bisa dhedih rapi kiyah polanah kabhi bhereng bede kennengennah.


Manabi sampeyan oneng rassannah lok e taremah neng Universitas se e katerroen paste sampeyan jughan a rassah kecewa bisaos. Rassah percajennah sampeyan ka badhan dibhi' arassah ghik korang amargha la ampon ngaonenge apa sebab kadaddhian paneka dhari se kobesah ban kaula mekker apah riah bhagian dhari tang jhalan dhibi'. Sateap manossa pastennah ghaduwan jhalan se laen dhari se laennah lok maloloh padeh ban caretannah jughan lok bhakal padha antar manossah jareya. Cokop pa kuat ateh bein manabi nengale apah se abadha neng kaodhian bisaos ban panjennengan kodhu ghaduwan ateh se rajeh benteggher dhalam ngajalane kaodhi'an . hal jareya sobab manossah bhakkal a jhalan.


Kadhinapah rassannah olle Undian? Toman kulah mennang undian olle TV 24 inch jha' tanyaen pole rassah sennengah ghi pora'alla. Kaula mennang undian neka dhari bank BRI. Hal jareya amargha kaula segghut nabung deiyeh, sedih olle kasempadhan mennangaghin undian. Se nyatannah bannyak jughan se lebbhi rajeh, bedeh se olleh mobil ban sepeda motor. Tapeh lok anapah, nyamannah rejekkeh la ampon bedeh se ngator, kaula kodhu asokkoren jareya. Kabadhaan undian paneka manorot kulah salah settong metivasi male kita terros nabung ban tajhin deiyeh. Ban hal positif laennah, sala kita nabung olle pesse ghi'olle kasempadhan mennangaghin undian. Ayah kaontongan se apatlipat sopajha kita tetep semangat kadhinapa bisaos.


Kalaban dhari paneka, sopajha sampeyan Lok gedduren Mon entar ka dokter badha cara dhibi'. Sadhajana oreng ghi paste ngarep beresseh ban tak sakek panapah. Namong se andhi' kobesah neka Allah ta'ala, Lok kengeng e peman de'remman pole. Kodhuna sampeyan lakar bhakto nah neka a juang. Hal se pertama se kodhu e kelakoneh ghi, pertama sajhen mesemmak ka se kobesah se ghaduwan langnge'ban bhume tor essennah neka. Se kaduwa'ghi, kodhu onenge melanah sadhajana jareya lok selamannah bisa beres terros. Paste SE kobesah neka nguji sareng katanyoannah se lok e ka sangka sareng bhaba annah. Lok mempan ongghu, lok anapah men nanges tape kodhu bangkit pole.


Landaur reya setan se tengghi sara, mon oreng se ngatela' tako' bisa sajan tengghi ban sajan raja polana landaur reya noro'aghi naksona oreng antara tako' otaba bangal. Keng mon se ngatela' bangal maka landaur reya biyasana sajan kenne' pas mon eghghiri sajan kercet pas elang. Sabbhan e rong ropet (Jhalan kene' e dhisa Takobuh Sampang) kennengngan se sengit sara, bannya' bharang alos se nengneng ejiya. Bakto ghi' tada' dhamar na'-kana' se mangkat ngajhi lebat ejiya ngobhus kabbhi pas bu-talabu dhala loka. Settong na'-kana' ngatela' landaur se sajan raja polana tako'. Aherra engko' dateng pas ca'-ngoca'e ka landaur aherra landaur jiya sajan kercet pas elang dhibi'.